ועדת הכנסת, כנסת 20, פרוטוקול מספר 219, 2017-02-13 10:30

יואב קיש: חיכיתי שלוש דקות, אנחנו פותחים את הישיבה.

יואב קיש: אני אנסה להתחיל דווקא עם הנושאים היותר פשוטים כי לא בא לי להחליט לבד על הכול ולסגור הכול בעצמי.

יואב קיש: משרד האוצר פה?

<ברוך משולם: רשות המסים.

<ברוך משולם: משולם ברוך, עוזר ראשי ליועץ המשפטי, מחלקת חקיקה, רשות המסים.

יואב קיש: מי זה היועץ המשפטי?

<ברוך משולם: אורי קלינר.

<ארבל אסטרחן: האמת שנושא א' הוא די טכני, יש לך המלצה של הוועדה הציבורית, ואני אסביר.

יואב קיש: הבעיה היחידה שלא נעים לי להצביע עליו לבד.

יואב קיש: אני מסכים אתך שהוא טכני.

יואב קיש: אני בדילמה קשה פה – גם בתיקון תקנון – אלה דברים שנראים לי הגיוניים.

יואב קיש: שלום ביטן, הצלת את כבוד הוועדה.

יואב קיש: אני לבד פה סוגר החלטות תקנון.

יואב קיש: אנחנו נתחיל אם כך בסעיף א'.

יואב קיש: אנחנו מדברים על המלצת הוועדה הציבורית לקביעת שכר ותשלומים אחרים לחברי הכנסת בנושא: הפרשות חברי הכנסת לקופת גמל – רכיבים פנסיוניים ושאינם פנסיוניים.

יואב קיש: אני אגיד דבר אחד.

יואב קיש: בדרך כלל, הנושא הזה הוא נושא מאוד טעון ציבורית, ותמיד סביב זה, ברגע שנוגעים בשכר חברי כנסת מתחיל מחול שדים כזה או אחר, חיובי או שלילי, כל אחד יחליט, לראות עיניו.

יואל חסון: שלילי.

יואב קיש: אומנם, הנושא הזה נוגע בשכר שלנו כחברי כנסת, אבל הפעם הוא לא כל כך מעורר מהומה ציבורית.

יואב קיש: היועצת המשפטית של הוועדה תסביר את הסעיף.

יואב קיש: בבקשה.

<ארבל אסטרחן: מונחת בפניכם גם המלצה של הוועדה הציבורית, בראשות פרופ' לוי.

<ארבל אסטרחן: העניין הוא די פשוט ואני אסביר אותו בקצרה.

<ארבל אסטרחן: כמו שאתם יודעים, בשנת 99' חברי הכנסת שהחלו לכהן, התחילו להיות מבוטחים בפנסיה צוברת ולא בפנסיה תקציבית - כל מי שהתחיל בשנת 99' – זה היה תיקון בזמנו לחוק הגמלאות לנושאי משרה שחל על כל נושאי המשרה – על נשיא המדינה, על שרים, ראש ממשלה, ח"כים, שופטים.

<ארבל אסטרחן: באותה עת, כאשר עשו את אותו תיקון בחוק, כל מה שקבעו זה שמי שהחל לכהן אחרי מאי 99', לא יהיה זכאי יותר לפנסיה תקציבית, וכתבו בחוק, זכויותיהם לגמלה יבוטחו בקופת גמל.

<ארבל אסטרחן: לא קבעו באותה עת מה יהיו אחוזי ההפרשה לקופת גמל, ובמשך שנים הפרישו כמו לעובדי המדינה, ולכן לא הסדירו בכלל בשום החלטת גמלאות מה יהיה שיעור ההפרשה.

יואל חסון: את אומרת קופת גמל, את מדברת על כל הביטוחים וכו'.

<ארבל אסטרחן: נכון.

<ארבל אסטרחן: זה הפנסיה הצוברת.

<ארבל אסטרחן: בשנים האחרונות העלו את שיעורי ההפרשות לאותן קופות גמל לעובדי המדינה – גם את חלק המעביד וגם את חלק העובד – ואז התעוררה השאלה מה לגבי נושאי המשרה, האם להמשיך להצמיד אותם או שצריך לעשות לגביהם החלטה ספציפית שתגיד מה שיעורי ההפרשה.

<ארבל אסטרחן: הנושא הזה הגיע לשולחנה של ועדת הכספים, שעוסקת בכל נושאי המשרה שאינם חברי כנסת, וב-23 בינואר, לפני שבועות ספורים, ועדת הכספים דנה בעניין וקיבלה החלטה מפורטת לגבי כל נושאי המשרה שבסמכותה.

<ארבל אסטרחן: לפי אותה החלטה נקבעו שיעורי הפרשה ספציפיים שנכנסים לתוך החלטת הגמלאות.

יואל חסון: לנושאי המשרה.

<ארבל אסטרחן: נכון.

<ארבל אסטרחן: החלטת גמלאות לשופטים, החלטת גמלאות לנשיא, החלטת גמלאות לשרים.

יואב קיש: חוץ מחברי כנסת כי זה ועדת כספים.

<ארבל אסטרחן: ואז התעורר הצורך לעשות התאמה גם לגבי חברי הכנסת.

<ארבל אסטרחן: הבאנו את העניין הזה בפני הוועדה הציבורית כי כידוע, לגבי חברי כנסת אי-אפשר סתם לדון בעניינים כאלה אלא נדרשת המלצה שלהם.

<ארבל אסטרחן: הם החליטו לאמץ את אותו הסדר שקבעה ועדת הכספים ולהחיל אותו גם לגבי חברי הכנסת.

יואל חסון: מה השינוי?

יואל חסון: מה ההבדל?

<ארבל אסטרחן: אני אגיד בדיוק מה הנוסח.

<ארבל אסטרחן: האמת שאתם יכולים להסתכל, זה מונח בפניכם.

יואב קיש: בין מה שהיה למה שעכשיו?

יואב קיש: העלו את זה מ-4.5% ל-6%.

<ארבל אסטרחן: לא מ-4.5%.

<ארבל אסטרחן: בואו תראו מה האחוזים.

<ארבל אסטרחן: בעמוד 2 בהמלצה שמונחת בפניכם יש כבר נוסח.

<ארבל אסטרחן: מוצע להוסיף סעיף להחלטת גמלאות הח"כים, שהוא יגיד ככה:

<ארבל אסטרחן: השכר הכולל זה שכר היסוד ותוספת היוקר.

<ארבל אסטרחן: זה מה שקורה עם חלק העובד.

<ארבל אסטרחן: זה מה שנקרא חלק המעביד.

<ארבל אסטרחן: ואז יש פה איזשהו חידוש שאומר שחבר כנסת יכול לבקש שההפרשות יהיו גדולות יותר – 7% ממנו ו-7.5% מאוצר המדינה.

<ארבל אסטרחן: זה מבחינת ההפרשות.

דוד ביטן: גם ככה לא מקבלים כלום כשמזדקנים אז מה זה משנה.

רועי פולקמן: יש עכשיו דיון על ביטוח סיעודי בוועדת כספים, אז מי שירצה יבנה על הסיעודי שם.

<ארבל אסטרחן: בעמוד 3 יש סעיף נוסף.

<ארבל אסטרחן: פה היה איזשהו שינוי לגבי השרים.

<ארבל אסטרחן: לגבי הח"כים זה לא שינוי משמעותי ואני אסביר.

<ארבל אסטרחן: עד היום, לח"כים הייתה הפרשה מהרכיבים הלא פנסיוניים, גם כן לקופת גמל.

<ארבל אסטרחן: הרכיבים הלא פנסיוניים לגביהם זה ביגוד, כלכלה ואחזקת רכב, מי שאין לו רכב ליסינג, וזה דבר שקיים שנים.

<ארבל אסטרחן: לגבי שרים לא הייתה הפרשה לרכיבים לא פנסיוניים, ובאותה הזדמנות הוסיפו גם להם את הסעיף הזה.

<ארבל אסטרחן: אצל ח"כים עד היום הסעיף הזה היה בהחלטת השכר, לא בהחלטת הגמלאות.

<ארבל אסטרחן: אנחנו רוצים שזה ייראה אותו דבר, אז בהחלטת הגמלאות יתווסף עכשיו סעיף, מה שמופיע אצלכם כסעיף קטן (ג) בעמוד 3, שיגיד:

דוד ביטן: מה זאת אומרת רשאי לבקש?

דוד ביטן: זה לא יהיה אוטומטי?

<ארבל אסטרחן: לא.

<ארבל אסטרחן: גם היום זה לא אוטומטי, רק מי שמבקש.

יואל חסון: שולחים לנו?

יואל חסון: אני לא זוכר שראיתי.

<ארבל אסטרחן: אני לא יודעת, תשאל את החשב.

דוד ביטן: אף פעם לא קיבלנו איזשהו נייר.

<טובי חכימיאן: כשנכנסתם לכנסת קיבלתם את הטפסים, ביניהם היה טופס הצטרפות לקופת גמל.

<טובי חכימיאן: ודאי.

יואל חסון: לא.

יואל חסון: אבל כתוב שם אם אני רוצה תוספת.

<טובי חכימיאן: עד היום זה היה 5%.

<טובי חכימיאן: לא הייתה שאלה.

שולי מועלם-רפאלי: לא הייתה בחירה.

<טובי חכימיאן: לא הייתה בחירה.

<ארבל אסטרחן: לא הבחירה.

<ארבל אסטרחן: הם לא היו חייבים להצטרף לזה.

דוד ביטן: על הרכיבים אף פעם לא ביקשתם שאנחנו נתייחס.

<טובי חכימיאן: אבל זה אוטומטי.

<טובי חכימיאן: ברגע שאתה מבקש להצטרף, אנחנו עושים את זה.

<ארבל אסטרחן: זה לא אוטומטי.

<טובי חכימיאן: לא.

<טובי חכימיאן: ברגע שאתה מבקש להצטרף לקופת גמל, אז אוטומטית מכל הרכיבים הלא פנסיוניים יורד 5%.

יואל חסון: אם מישהו רוצה לשנות את זה, לבטל נגיד, אם הוא רוצה.

<טובי חכימיאן: למה לבטל?

יואל חסון: מהרכיבים.

<טובי חכימיאן: אוקיי, אז הוא יכול להגיד שהוא לא רוצה רכיבים.

יואל חסון: אבל אתם אוטומטית הוצאתם, כולל מהרכיבים.

<ארבל אסטרחן: זה אופציונלי.

<ארבל אסטרחן: יש פה שינוי מסוים.

<ארבל אסטרחן: עד היום זה היה 5% ועכשיו, מחלקו של חבר הכנסת זה יהיה 5% עד 7%, לפי בחירתו של חבר הכנסת שינכו משכרו.

<ארבל אסטרחן: עד היום לא הייתה לו האפשרות לעלות ל-7%, ו-5% על חשבון אוצר המדינה.

<ארבל אסטרחן: מוצע שהתחילה של כל ההוראות האלה שאמרתי, תהיה ב-1 בינואר.

יואל חסון: איזו שנה?

<ארבל אסטרחן: 2017, סליחה.

<ארבל אסטרחן: 1 בינואר 2017.

יואל חסון: זה חוק רטרואקטיבי?

דוד ביטן: זה חודש.

<ארבל אסטרחן: כן.

<ארבל אסטרחן: אין עם זה בעיה.

<ארבל אסטרחן: לאור זה שאמרתי שלח"כים כבר היה היום בהחלטת השכר את הנושא של ההפרשה לקופת גמל, מוצע למחוק – מה שמופיע אצלכם בעמוד 3 למטה, תיקון להחלטת שכר חברי הכנסת (הענקות ותשלומים) – מוצע לבטל את הסעיפים שעוסקים בהפרשה הוולונטרית לקופת גמל, סעיפים 24–25, מתוך החלטת השכר, והעניין הזה יוסדר בהחלטת הגמלאות.

<ארבל אסטרחן: זה התיקון.

יואל חסון: אני מודה שביטן גרם לי לא להקשיב לסעיף האחרון.

יואל חסון: תוכלי לחזור?

<ארבל אסטרחן: מה שאני אומרת זה שעד היום, ההפרשה הוולונטרית מהרכיבים הלא פנסיוניים הייתה מוסדרת בהחלטת השכר, בסעיפים 24 ו-25.

<ארבל אסטרחן: עכשיו מוצע למחוק אותם משם ולהעביר אותם להחלטת הגמלאות כך שההחלטה תהיה דומה להחלטה שחלה על יתר נושאי המשרה, והכול מינואר 2017.

יואל חסון: לגבי סעיף (א)(1), למעשה זה עלה ל-6%.

יואל חסון: מה היה קודם?

<ארבל אסטרחן: מה היה קודם?

<ארבל אסטרחן: חיים, טובי.

<חיים אבידור: 5%.

<טובי חכימיאן: 5% או 5.5%.

יואב קיש: בעיקרון, אני רוצה להבהיר גם לפרוטוקול.

יואב קיש: למעשה אנחנו מיישרים פה קו עם החלטת ועדת הכספים לכל נושאי המשרה.

<ארבל אסטרחן: נכון.

יואב קיש: אין פה משהו שונה.

יואב קיש: זה בעצם הגיע כהמלצה של הוועדה הציבורית.

דוד ביטן: אני אגיד לך מה העניין.

דוד ביטן: שהיום אנחנו משלמים מס על ההפרשה, לאור ההחלטה על תיקון החוק.

יואב קיש: קודם לא שילמת מס?

דוד ביטן: לא.

דוד ביטן: אתה משלם רק מהשנה.

דוד ביטן: אתה משלם מס על ההפרשה, מסכום מסוים.

<חיים אבידור: מעל 30,000 שקלים, נדמה לי.

יואב קיש: זה כי הוספנו בחוק ההסדרים.

דוד ביטן: ברגע שהוספת עוד אחוז, אתה תשלם יותר מס, אז תהיה לך פעמיים הפחתה, פעם בברוטו, אבל בסדר.

שולי מועלם-רפאלי: לא נורא.

שולי מועלם-רפאלי: בכל מקרה נישאר עם שכר מספיק.

שולי מועלם-רפאלי: אין צורך ליילל בשידור.

יואב קיש: זה היה בחוק ההסדרים.

דוד ביטן: אני צוחק.

דוד ביטן: אוצר המדינה הולך ליהנות מזה.

יואב קיש: ביטן, תזכיר לי מי היה אחראי על חוק ההסדרים פה בכנסת הזאת.

דוד ביטן: לא, אני הסכמתי.

יואב קיש: אם הסכמת, אז בסדר.

דוד ביטן: אני רוצה להגיד לך שהתנאי שלי להסכים לדבר הזה היה שהם יסכימו לתיקון בחוק ההסדרים שמאפשר לתת 10,000 שקלים בשנה מענק לאלמנים ואלמנות של ניצולי שואה.

דוד ביטן: זה היה התנאי שלנו, שלי ושל גפני.

יואב קיש: יפה.

דוד ביטן: והם הסכימו.

<ארבל אסטרחן: רק עוד משפט אני אגיד.

<ארבל אסטרחן: נשאלתי - יש פה דברים שהם בהסכמת חבר הכנסת, ההגדלה של ההפרשות או ההפרשה של הרכיבים הלא פנסיוניים – ממתי זה יחול.

דוד ביטן: למה צריך בהסכמה?

דוד ביטן: מה אנחנו צריכים את זה בהסכמה?

יואב קיש: לא, מי שלא רוצה.

יואב קיש: מי שרוצה את הנטו שלו.

<טובי חכימיאן: לא, צריך בהסכמה.

<טובי חכימיאן: צריך אישור.

שולי מועלם-רפאלי: חייב אישור.

יואב קיש: זה בסדר.

יואב קיש: כמו שזה עובד היום לדעתי.

<ארבל אסטרחן: רק ככלל, לגבי התחילה - - -

יואל חסון: אני לא ראיתי סעיף עמונה בחוק הזה.

דוד ביטן: לא, עמונה מקבלים 8%.

שולי מועלם-רפאלי: עמונה בעיקר מקבלים בתים הרוסים.

שולי מועלם-רפאלי: בואו, תישארו רק באמפתיה לאנשים שהיו צריכים לפנות את הבתים שלהם, לא משנה מה עמדתכם.

<ארבל אסטרחן: עכשיו התחילה היא כמו שאמרתי ב-1 בינואר 2017, אבל ככלל בעתיד, אם חבר כנסת מבקש את התוספות האלה, התוספות יהיו ממועד בקשתו.

דוד ביטן: אוקיי.

דוד ביטן: אין בעיה.

יואל חסון: ישלחו לחברי הכנסת מכתב?

<טובי חכימיאן: אחרי שההחלטה הזאת תאושר, אנחנו נוציא לכולם מכתבים וכל אחד יגיד אם הוא רוצה או לא רוצה.

דוד ביטן: ונחתום לכם על זה.

<טובי חכימיאן: לחתום.

<טובי חכימיאן: יש חברי כנסת שלא מעוניינים שתהיה להם קופת גמל, נכון להיום.

דוד ביטן: מי?

דוד ביטן: אלה שיש להם פנסיה 50,000 שקל מהצבא.

<טובי חכימיאן: לא.

<טובי חכימיאן: יש כאלה שלא מעוניינים בקופת גמל.

שולי מועלם-רפאלי: מה אכפת לך מי?

יואב קיש: חבר הכנסת אייכלר, רצית להתייחס.

יואב קיש: בבקשה.

ישראל אייכלר: אני רוצה לציין בפני חברי הוועדה משהו מאוד חשוב, בכובעי כאיש תקשורת.

ישראל אייכלר: כל הדיון הזה, השורה התחתונה זה שחבר הכנסת ישלם יותר מס.

דוד ביטן: נכון, נכון.

ישראל אייכלר: לא נרוויח פרוטה.

דוד ביטן: אבל זה בהסכמה.

דוד ביטן: אתה לא חייב.

ישראל אייכלר: הצורך של הוועדה המשפטית להעביר את זה מסעיף שכר לסעיף גמלאות יעלה לנו בכותרות – אני מבטיח לכם - -

יואב קיש: לא.

יואב קיש: אני לא חושב.

ישראל אייכלר: - - הח"כים שוב העלו את הפנסיה שלהם על חשבון האלמנות והיתומים וניצולי השואה.

דוד ביטן: לא.

דוד ביטן: זה על חשבונך.

שולי מועלם-רפאלי: אז הנה, בבחינת ודע מה שתשיב.

שולי מועלם-רפאלי: זה על חשבונך.

יואב קיש: ויחול מס מלא.

ישראל אייכלר: אני מבקש שהדובר ינסח כותרת – הח"כים ישלמו מהיום מס נוסף.

יואב קיש: מס כפול.

ישראל אייכלר: 100 שקלים נוספים, ולא יקבלו פרוטה נוספת.

יואב קיש: תודה.

יואב קיש: ברוח הדברים אני מעלה את ההצעה להצבעה.

יואב קיש: מי בעד, ירים את ידו.

יואב קיש: בעד – פה אחד

יואב קיש: פה אחד, התקבל.

יואב קיש: תודה.

יואב קיש: רשות המסים, אנחנו עוברים לדון בבקשת הממשלה להקדמת הדיון בהצעת חוק לתיקון פקודת מס הכנסה, לפני הקריאה הראשונה.

יואב קיש: לפני שאתה מתחיל, אני רוצה להגיד לחברים כך.

יואב קיש: אני רוצה קודם כול להתחיל בלציין לטובה את משרד האוצר.

יואב קיש: אני בוועדה הזו אמרתי לשרים שאין בכוונתי לאשר קיצור, מה שנקרא חובת הנחה לחוקים ממשלתיים, אני לא רואה סיבה, אלא אם יש סיבה טובה.

יואב קיש: אז ראשית, אני רוצה להגיד שמשרד האוצר מתייחס לזה ברצינות, לא הביא לוועדה הזו, לדעתי אולי חוק אחד מאז.

יואב קיש: בעיקרון, כמעט ולא הגיעו חוקים, ולכן כשהגיעה הבקשה דיברתי איתם.

יואב קיש: הבקשה הספציפית הזו, קודם כול היא בקשה מיטיבה, ותכף יסביר לנו הרפרנט, היא מיטיבה.

דוד ביטן: אני מבקש, אם כבר אתה נותן סופרלטיבים, אז תיתן גם לקואליציה וגם ליושב-ראש הכנסת שאנחנו לא מעלים - -

יואב קיש: נכון.

דוד ביטן: - - סעיפים בימי שני, ואז זה מתאפשר להם להביא את זה ביום שני הבא.

יואב קיש: הנקודה היא שהמהלך הזה כולל גם באמת את פעילות יושב-ראש הכנסת ויושב-ראש הקואליציה.

<קריאה: היושב-ראש, אין לכם קוורום לדון.

דוד ביטן: אבל זה לטובת האזרחים.

יואב קיש: מי יצא?

יואב קיש: יואל יצא.

יואב קיש: אז אנחנו נעבור לדון בתקנון כי אין קוורום.

<קריאות: - - -

יואב קיש: אנחנו נעבור לדון בתקנון.

יואב קיש: חברים, אין קוורום, אנחנו נחכה עם הפטור.

<קריאה: - - -

יואב קיש: אני יודע שאני יכול לדון בבקשה.

יואב קיש: אני רוצה לעבור לדון בתקנון כרגע.

<קריאות: - - -

יואב קיש: אנחנו עוברים לדון בסעיף ג'.

שולי מועלם-רפאלי: אדוני היושב-ראש, אפשר לדון.

יואב קיש: אני יודע, אתם לא צריכים ללמד אותי.

יואב קיש: את העניין הזה אני יודע, אבל תודה על הערנות של הספסלים האחוריים.

יואב קיש: אנחנו עוברים להצעה לתיקון התקנון.

יואב קיש: יש לנו כמה נושאים לתקנון, אני רוצה להתחיל ולהתייחס אליהם.

רועי פולקמן: זה סעיף לפיד-ביטן?

רועי פולקמן: זה תיקון לפיד-ביטן?

יואב קיש: לא, לא.

דוד ביטן: יש גם את זה פה.

יואב קיש: ראשית, הנושאים של היום, אין להם שום קשר להצעות ששמענו של הרפורמה כביכול בין הכנסת לממשלה שפורסמו לאחרונה ב-ynet, עליהן נדון בצורה מסודרת.

דוד ביטן: שלא יהיו.

יואב קיש: זה נושא אחר לגמרי.

יואב קיש: מדובר בשלושה תיקונים לתקנון, תיקונים יחסית קטנים אבל חשובים.

יואב קיש: התיקון הוא תיקון שכבר דנו בו, השהינו את ההצבעה כי רצינו שבאמת יהיו קצת יותר חברים.

<ארבל אסטרחן: לא עברנו על הפירוט של הסעיפים.

יואב קיש: התיקון הראשון שאנחנו נדון בו – אני אומר עוד פעם, היועצת המשפטית – זה תיקון שכבר דנו בו.

דוד ביטן: סעיף 35?

יואב קיש: תיקון אחד קובע הענקת מעמד קובע ליוזם הראשון בהצעת חוק.

יואב קיש: זה דבר שהתלוננו עליו רבים מחברי הכנסת, אני חושב שהוא ראוי ונכון גם בעקבות המקרה האחרון – דוד, לדעתי זה גם היה אתך ועם לפיד במליאת הכנסת.

דוד ביטן: אבל איפה כתוב יוזם ראשון?

יואב קיש: תכף נדבר על זה.

דוד ביטן: כולם יוזמים.

<ארבל אסטרחן: עמוד 3, סעיף 6.

יואב קיש: תיקון סעיף 75, סעיף 6, תכף תקריא את זה היועצת המשפטית.

יואב קיש: המסר של הדבר הזה הוא מאוד פשוט.

יואב קיש: בגלל הנוהג שקיים פה בכנסת שחבר כנסת מחתים על הצעת חוק פרטית, הוא מחתים את כולם כיוזמים, ראוי ונכון לשדרג את מעמדו של החתום שמופיע ראשון ברשימה.

יואב קיש: גם ככה הוא מוגדר, יש לו כמה וכמה התייחסויות מעבר לכך, אבל גם מבחינת ההליכים.

יואב קיש: הרעיון הוא שאמרנו שאותה הצעת חוק לא תקודם ללא הסכמתו.

יואב קיש: זה בעיקרון המסר העיקרי בכל פורום שזה אמור להיות, ואני אתן בבקשה ליועצת המשפטית להקריא ואחרי כן אנחנו נצביע על זה.

<ארבל אסטרחן: זה משולב בהרבה סעיפים, אני אפנה אתכם.

<ארבל אסטרחן: הסעיף הראשון שהעניין הזה מוסדר בו, שזה הסעיף העיקרי, הוא סעיף 75 לתקנון שמופיע אצלכם בעמוד 3.

דוד ביטן: אבל תכתבי למעט אם אני מופיע ברשימה של היוזמים.

דוד ביטן: לא משנה באיזה מקום אני, זה חייב להיות יחד אתי.

ישראל אייכלר: עד שתהיה שר התקשורת.

דוד ביטן: מי ייתן לי שר התקשורת?

דוד ביטן: כל שרי הליכוד כבר במלחמה, עם ברזלים אפילו.

<ארבל אסטרחן: והוטמעה כאן גם הערה של חבר הכנסת אייכלר מהישיבה הקודמת.

<ארבל אסטרחן: סעיף 75, בנוסחו דהיום, קובע - - -

<קריאות: - - -

יואב קיש: אני רוצה לחזור להצעה של הפטור, אנחנו עושים רגע הפסקה.

יואב קיש: בבקשה, רשות המסים, תציג.

<קריאות: - - -

יואב קיש: טוב, אנחנו חוזרים לתקנון.

יואב קיש: בבקשה, ארבל תמשיכי.

<קריאות: - - -

יואב קיש: בבקשה, משרד האוצר.

<ברוך משולם: ברוך משולם, רשות המסים.

יואב קיש: אני רק רוצה להגיד, זה חוק שמיטיב עם האזרח ולכן אני בהחלט נוטה לתת לו את העדיפות.

יואב קיש: בבקשה.

<ברוך משולם: בוודאי, מיטיב עם החברות.

יואל חסון: במה אנחנו דנים?

יואב קיש: אנחנו בהנחת פטור מחובת הנחה של הממשלה.

יואב קיש: בבקשה, רשות המסים.

<ברוך משולם: אנחנו מדברים על תיקון חלק ה'2 לפקודת מס הכנסה.

<ברוך משולם: חלק ה'2 לפקודת מס הכנסה עוסק במיזוגים, פיצולים והעברות נכסים ומאפשר בעצם שינוי מבנה בדחיית מס בלתי מוגבלת.

<ברוך משולם: זאת אומרת, שתי חברות החליטו שהן מתמזגות, הן מחליפות מניות ביניהן, בעלי המניות מחליפים מניות ויש דחיית מס עד שבעלי המניות נפרדים מהמניות ומוכרים את זה.

<ברוך משולם: זה מה שנקרא עיקרון המימוש.

דוד ביטן: מה קרה שנתתם דחייה?

דוד ביטן: יש לכם יותר מדי הכנסות בזמן האחרון?

<ברוך משולם: לא, לא.

יואב קיש: היום, מה קורה?

<ברוך משולם: היום החלק הזה עדיין מתקיים, אבל צריכים לפנות למנהל רשות המסים לקבל אישור פרטני ויש הרבה מאוד מגבלות.

יואב קיש: שזה "הורג" את הסיפור.

<ברוך משולם: כן, אנחנו מבקשים להסיר מגבלות.

דוד ביטן: עד שנותנים תשובה כבר לא צריך - - -

<ברוך משולם: למשל היום, אם החלפת מניות עם חברה אחרת אתה לא יכול למכור את המניות בכלל, גם אם יש לך עסקה אחרת טובה בשוק, אתה צריך להחזיק אותן במשך שנתיים, ואם לא עמדת במגבלה הזאת של השנתיים, העסקה פשוט בטלה מבחינת דיני המסים ואנחנו ממסים את זה רגיל.

דוד ביטן: מה קורה מבחינת - - -

יואב קיש: רגע, תן לו לסיים.

<ברוך משולם: בדין החדש אתה יכול למכור עד 75% מהמניות ולהישאר רק מרבע- - -

יואב קיש: עוד פעם, סליחה.

<ברוך משולם: בדין הישן - - -

יואב קיש: לא.

יואב קיש: בדין החדש מה קורה?

<ברוך משולם: בדין החדש אתה יכול למכור עד 75% מההחזקות שלך ועדיין להיכלל במסגרת ההטבות שניתנות בשינוי המבנה.

<ברוך משולם: זה מאוד מאוד מקל, מאוד מאוד ליברלי.

יואב קיש: בלי אישורים, בלי שום דבר.

<ברוך משולם: בלי אישורים.

<ברוך משולם: יש הרבה מאוד מסלולים.

יואב קיש: מישהו רוצה לשאול שאלה?

<ברוך משולם: עומד בתנאים באופן אוטומטי.

<ברוך משולם: התיקון הזה מאוד מאוד דרוש לחברות הי-טק.

יואב קיש: נכון.

<ברוך משולם: היום טכנולוגיה תחזיק במשך שנה-שנתיים, כבר לא רלוונטית עוד שלוש-ארבע שנים קדימה.

<ברוך משולם: אני יכול להראות לכם הרבה מקרים כאלה בעבר של חברות שנרכשו במיליארדים ואחרי שנתיים כבר לא היו שוות כלום.

יואב קיש: תודה.

יואל חסון: מה התפקיד שלך?

<ברוך משולם: אני עוזר ראשי במחלקה המשפטית של רשות המסים במחלקת חקיקה.

יואב קיש: חברים, אני רוצה לדווח לזכותה של הממשלה הזו.

יואב קיש: כל נושא חברות הצמיחה, יש פורום שהוקם, עובד צמוד עם משרד ראש הממשלה, עם משרד האוצר.

יואב קיש: השינוי הזה הגיע משם.

יואב קיש: אנחנו צוחקים אבל אני מכיר את זה ובגלל זה נוח לי גם לאשר את זה.

יואב קיש: יש פה הטבה ברורה עם השוק.

יואב קיש: זה כלי שהיה חסר שמנע התפתחות טבעית של חברות, שזה מיזוגים שקורים ובעצם מייצר פה עכשיו ודאות יותר טובה בשוק, מאפשר צמיחה ומאפשר לאותן חברות ישראליות שרוצות גם להישאר פה ולעשות רכישות, לקנות סטרטאפים ובאמת רק טוב אני רואה בעניין הזה.

יואב קיש: אני בעד כמובן לאשר את ההצעה.

דוד ביטן: לא הכול, רק התיקון הספציפי.

יואב קיש: בקשה לפטור מחובת הנחה.

יואב קיש: מי בעד, ירים את ידו.

יואב קיש: מי נמנע?

יואב קיש: מי נגד?

יואב קיש: בעד – פה אחד

יואב קיש: ההצעה עברה.

יואב קיש: תודה רבה.

יואב קיש: אנחנו ממשיכים עם התקנון.

<ארבל אסטרחן: כמו שהתחלתי להגיד, הפניתי לתיקון לסעיף 75 שמופיע אצלכם בעמוד 3.

יואל חסון: מה זה?

דוד ביטן: אם אתה יוזם ראשון, אף אחד לא יכול לגנוב ממך.

יואב קיש: לא.

יואב קיש: ההתקדמות של החוק היא בכפוף לאישורך.

דוד ביטן: מה שקרה עם לפיד.

ירדנה מלר-הורוביץ: לתת מעמד.

יואל חסון: למדתי את הנושא, יש לי הערה.

יואב קיש: ניתן לה לסיים להקריא ואחרי כן נשמע הערות.

דוד ביטן: לא כל התקנון, רק על הסעיף הזה.

<ארבל אסטרחן: זה פשוט מוסדר בכמה סעיפים.

שולי מועלם-רפאלי: זה בכמה נקודות בתקנון.

דוד ביטן: תיקון מס' 60 למשל, יש לי הערה.

יואב קיש: נגיע לזה.

<ארבל אסטרחן: נכון, זה משהו אחר.

<ארבל אסטרחן: הנושא של יוזם ראשון מוסדר פה בכמה סעיפים, אני אגיד אותם.

ירדנה מלר-הורוביץ: בכמה סעיפים.

ירדנה מלר-הורוביץ: גם בדחיית הצבעה, 35.

<ארבל אסטרחן: בדיוק.

<ארבל אסטרחן: המקום העיקרי שזה מופיע זה סעיף 75 שמופיע אצלכם בעמוד 3, סעיף 6.

דוד ביטן: זה תיקון ביטן.

יואב קיש: תיקון לפיד או תיקון ביטן?

דוד ביטן: ביטן.

דוד ביטן: כי אני באתי ואמרתי שאם יש שני מציעים ואם כל אחד אומר - - -

<קריאות: - - -

דוד ביטן: ואז קיבלו את העמדה שלי.

<ארבל אסטרחן: היום, סעיף 75(ג) לתקנון אומר – כל בקשה או הודעה בנוגע להצעת חוק פרטית תימסר על-ידי אחד היוזמים.

<ארבל אסטרחן: זה התקנון היום, כלומר לפי המצב היום כל יוזמי הצעת החוק הם שווי-מעמד.

<ארבל אסטרחן: כעת מוצע להחליף את הסעיף הזה ולקבוע במקומו את מה שאתם רואים בנוסח שלפניכם, שיאמר כך: וממשיך הסעיף ואומר בפסקה (2).

יואל חסון: זה מה שאתם מציעים עכשיו.

<ארבל אסטרחן: נכון, זה המוצע.

<ארבל אסטרחן: זאת אומרת, לא יהיה יותר שוויון במעמד של היוזמים.

יואב קיש: יש תעדוף לראשון.

שולי מועלם-רפאלי: אבל יכולים להיות יותר מיוזם אחד.

<ארבל אסטרחן: יכולים.

יואב קיש: לא מבטלים את זה, אבל חייבים את הסכמתו של הראשון.

<ארבל אסטרחן: פסקה (2) אומרת שאם היוזם הראשון חזר בו, בין אם הוא הודיע שהוא חוזר בו מההצעה או שהוא מונה לשר או סגן שר או התפטר מהכנסת, יבוא במקומו לעניין זה הבא אחריו ברשימת היוזמים, אלא אם כן הודיע על יוזם אחר.

<ארבל אסטרחן: הוא יכול להודיע שמישהו אחר מהיוזמים יהיה היוזם הראשון.

יואל חסון: היוזם הראשון יכול לקבוע מי היוזם.

יואב קיש: כשהוא ממונה לשר הוא יכול לבחור מי יוביל את החוק אחריו.

דוד ביטן: אני מבקש עוד תיקון.

<ארבל אסטרחן: היום, רק אם הוא יוזם יחיד הוא יכול להעביר.

<ארבל אסטרחן: נגיד אלי כהן, הצעות חוק שהוא היה בהן יוזם יחיד, יכול להעביר.

דוד ביטן: אני נתקלתי המון פעמים.

דוד ביטן: יש מצבים שהיוזם הראשון חותם, והשני הוא כמו היוזם הראשון בהרבה מובנים.

דוד ביטן: אז נכון, צריך להשאיר רק את היוזם הראשון שיקבל החלטות, אבל עדיין, כשיש קריאה טרומית אני רוצה שיתאפשר שהיוזם הראשון יכול לחלק את הדיבור לחמש דקות וחמש דקות, לראשון ולשני.

<ארבל אסטרחן: זה בדיבור, אין בעיה.

<ארבל אסטרחן: זה בסעיף 77.

דוד ביטן: ואז שניהם יכולים לדבר.

יואב קיש: צודק.

יואב קיש: הראשון מחליט.

שולי מועלם-רפאלי: שוב, גם לזה צריך את הסכמתו.

<ארבל אסטרחן: זה התיקון לסעיף 77, אני מייד אגיד את זה.

יואב קיש: תעברי ל-(3).

יואב קיש: זה לא פה.

<קריאות: - - -

<רונית חייקין יעקבי: נניח שזה מאותה סיעה?

דוד ביטן: אין בעיה.

יואב קיש: אותו זמן, לא מוסיפים זמן.

דוד ביטן: ואז שניים יכולים להגיש הצעה.

דוד ביטן: אם אני ואתה חתומים, ואתה ראשון, אתה רשאי לוותר לי על חמש דקות.

<ארבל אסטרחן: היוזם הראשון יכול להסכים שיוזם אחר ידבר חמש דקות.

<ארבל אסטרחן: כמובן, זה לא כשזה מהמקום - --

שולי מועלם-רפאלי: לא, אם יש דקה אז אי-אפשר לחלק אותה.

דוד ביטן: יכול לחלק רק לחצי.

<קריאות: - - -

שולי מועלם-רפאלי: לא כל אחד דקה, עשרה אנשים, אלא שניים.

דוד ביטן: חצי-חצי.

דוד ביטן: ואז המון חוקים, המון פעמים שח"כים מגישים עוד הצעת חוק רק בשביל לדבר, זה לא יהיה.

ירדנה מלר-הורוביץ: אומרים שזה לא משנה.

ירדנה מלר-הורוביץ: זה משנה מאוד, ודאי.

<ארבל אסטרחן: לא.

<ארבל אסטרחן: למה זה משנה?

ירדנה מלר-הורוביץ: המכסה של הראשון?

<ארבל אסטרחן: זה כבר ירד מהמכסה.

יואב קיש: כבר הגיע למליאה.

שולי מועלם-רפאלי: של הראשון.

שולי מועלם-רפאלי: הרי הוא צריך לתת את הסכמתו ואצלו הכוח, אז הוא בוחר אם לתת או לא לתת וממנו זה יורד.

יואב קיש: בסוף, בעשר דקות של המליאה הוא יכול לתת.

<ארבל אסטרחן: במליאה הוא היה יכול קודם לתת למישהו אחר לדבר.

<ארבל אסטרחן: אתה מדבר עכשיו על פיצול.

<ארבל אסטרחן: זה החידוש.

דוד ביטן: אתן לכם דוגמה.

דוד ביטן: הרבה פעמים אנחנו מסכימים שהאופוזיציה נגיד תגיש הצעה, או הפוך, ומריצים את הצעת החוק.

דוד ביטן: אם רק אחד, אז מה אומרים?

דוד ביטן: הנה נתתם קרדיט לאופוזיציה.

דוד ביטן: אם יש אופוזיציה וקואליציה ושניהם מדברים, שניהם מקבלים קרדיט, אין שום בעיה.

יואב קיש: בסדר.

<ארבל אסטרחן: בסדר.

<ארבל אסטרחן: אני רק משלימה את סעיף 75, יש בו גם את פסקה (3), שאומרת שאם הייתה הצעת החוק מיזוג של כמה הצעות חוק פרטיות, יראו כיוזם הראשון את היוזם הראשון של כל אחת מהצעות החוק שמוזגו.

<ארבל אסטרחן: זה מה שדובר כאן בישיבה הקודמת.

יואל חסון: איך זה עובד היום, תסבירי.

<רונית חייקין יעקבי: היום זה לפי ה-פ'.

<ארבל אסטרחן: אני לא מדברת כרגע על סדר השמות.

<ארבל אסטרחן: קודם כול אני מדברת על מיהם הבעלים של ההצעה.

יואב קיש: זה סעיף בעייתי, אני לא מבין אותו.

<ארבל אסטרחן: למה?

יואב קיש: כי את אומרת יראו כל אחד אבל אם יש ביניהם קונפליקט אז רק הראשון, אז מה עשינו בזה.

<ארבל אסטרחן: למשל לעניין הדיבור, כל אחד מהם נחשב היוזם.

<ארבל אסטרחן: בישיבה הקודמת הרי דובר על כך שלפעמים כשוועדה ממזגת הצעות שעברו טרומית - - -

יואב קיש: לא, אבל מה קורה אם יש אי-הסכמה?

יואב קיש: אחד אומר, אני רוצה תשובה במועד אחר והשני אומר, אני רוצה תשובה עכשיו.

שולי מועלם-רפאלי: הראשון הוא זה שקובע.

<ארבל אסטרחן: בסוף צריך לתת לאחד.

יואב קיש: הראשון קובע, אז מה עשית?

דוד ביטן: איזה ראשון?

<ארבל אסטרחן: מי ששמו מופיע ראשון בהצעה.

יואב בן צור: אבל אם מיזגת?

<רונית חייקין יעקבי: זה לפי ה-פ'.

שולי מועלם-רפאלי: המיזוג הוא לפי פ', הוא לא לפי ראשון או שני.

יואל חסון: היא מדברת על המיזוגים בוועדות.

דוד ביטן: מיזגנו שלוש הצעות חוק, לכל אחת יש ראשון.

יואב קיש: זה לפי פ'.

שולי מועלם-רפאלי: מי שה-פ' שלו ראשון הוא הראשון.

דוד ביטן: אז כולם יילחמו פה להיות ב-פ' הראשון.

יואב קיש: נכון.

יואב קיש: כולם רוצים להגיש ראשונים.

שולי מועלם-רפאלי: ומה קורה בפועל, ביטן, כשיש הצעות חוק שלנו ומישהו לוקח אותן, מעתיק אותן ומגיש דקה לפנינו?

יואב קיש: זה בדיוק למנוע את ההעתקה, מה אתה רוצה.

יואב קיש: אתה הגשת הצעה ראשון.

שולי מועלם-רפאלי: כולנו נפלנו בזה.

יואל חסון: אני לא מבין מה שינית.

יואל חסון: עד היום היה פ', ומה רע ב-פ', למה עשית פה שינוי.

יואב קיש: לא, לא שינתה את ה-פ'.

<ארבל אסטרחן: בסעיף 79 מדובר על סדר השמות.

יואל חסון: אז מה זה, אני לא מבין.

<ארבל אסטרחן: אני רק אומרת את הכלל.

<ארבל אסטרחן: ועדה מיזגה שלוש הצעות טרומיות להצעה אחת, כל אחד מהיוזמים הראשונים של הטרומיות נחשב יוזם, כל אחד מהם יכול לבקש דחייה של ההצבעה במליאה בקריאה הראשונה או יכול לבקש לקדם את זה.

<ארבל אסטרחן: כל אחד מהם הוא יוזם כי אין ביניהם קשר.

יואב קיש: אבל בסוף אמרת שהיוזם הראשון הוא זה שקובע.

יואל חסון: אז היוזם הראשון זה מי שיש לו את ה-פ' הכי מוקדם?

<קריאות: נכון.

יואב קיש: אז זה לא רלוונטי.

שולי מועלם-רפאלי: אבל זה גם היום כך.

יואב בן צור: אז אלה שממוזגים לא יכולים לעשות כלום.

ירדנה מלר-הורוביץ: זה עושה בלגאן.

ירדנה מלר-הורוביץ: תשאירי את היוזם הראשון.

יואב קיש: לא עשית פה כלום.

יואב קיש: הרי כל מה שאמרת זה אם יש הסכמה עם היוזם הראשון למעשה, אז גם ככה זה המצב.

דוד ביטן: היום אם הוא מסכים, הוא לא יכול להעלות השני, גם אם יש הסכמה?

דוד ביטן: זה השינוי?

יואב קיש: לא, אין שינוי פה.

<ארבל אסטרחן: אנחנו אמרנו קודם כול שהכלל הוא, כשיש הצעה אחת שחבר כנסת יוזם ומחתים ח"כים, זה שהחתים יש לו את הבעלות על ההצעה לכל דבר.

יואב קיש: עכשיו מיזגו לך את ההצעה.

<ארבל אסטרחן: עכשיו יש מצב שמיזגו את ההצעה, לפעמים בניגוד לעמדתך, לפעמים חבר כנסת מהקואליציה מוזג עם חבר כנסת מהאופוזיציה.

ירדנה מלר-הורוביץ: הצמדה שהעתיקו את החוק שלך.

<ארבל אסטרחן: לא בהכרח הייתה העתקה.

יואב קיש: אבל אז אתה ראשון.

ירדנה מלר-הורוביץ: למה?

ירדנה מלר-הורוביץ: צריך להגיד גם את זה.

יואב קיש: אבל אז אתה ראשון.

ירדנה מלר-הורוביץ: לכן אני אומרת שצריך לתת את העדיפות לראשון.

<רונית חייקין יעקבי: לא, אתה לא הראשון.

<רונית חייקין יעקבי: זה לפי ה-פ'.

יואב קיש: נכון.

יואב קיש: אבל דיברנו על העתקה.

<רונית חייקין יעקבי: יכול להיות שהמוצמד יהיה פ/100, ואתה פ/1000, הוא יקבל את הקרדיט אחר כך.

יואב קיש: אז מי העתיק?

יואב קיש: מי העתיק ממי?

דוד ביטן: מה זה משנה, ה-פ' הראשון קובע.

שולי מועלם-רפאלי: לא נכון.

שולי מועלם-רפאלי: כמה פעמים מישהו העתיק הצעות חוק שלנו והגיש אותן דקה לפנינו, ונהיינו פ' אחריו.

ישראל אייכלר: ארבל צודקת.

ישראל אייכלר: חייבים לתת אוטונומיה לאדם שהגיש הצעת חוק.

ישראל אייכלר: אתה מיזגת את זה בוועדת הכנסת ויש חילוקי דעות.

יואב קיש: מה קורה כשיש קונפליקט?

ישראל אייכלר: זה בדיוק.

ישראל אייכלר: אם יש קונפליקט - -

יואב קיש: מי קובע?

ישראל אייכלר: - - איך הראשון יכול לפסול לי את החוק שלי?

יואב קיש: אז אני שואל, מי קובע?

ישראל אייכלר: אז מה שהיא אומרת, שכל אחד יהיה אחראי על החוק שלו.

יואב קיש: לא, אבל יש סעיף בסוף שאם יש היעדר הסכמה ביניהם, היוזם ששמו ראשון בהצעת החוק הוא זה שקובע.

יואב קיש: אז מה עשית פה?

יואב קיש: לא שינית כלום, זה מה שאני מסביר.

דוד ביטן: לא.

דוד ביטן: היום כל אחד מהיוזמים הוא יוזם.

<ארבל אסטרחן: נכון.

דוד ביטן: אתה נשאר באותה בעיה.

דוד ביטן: מה זאת אומרת?

דוד ביטן: התיקון נכון.

ישראל אייכלר: אז מה הפתרון שהצעת?

<קריאה: - - -

דוד ביטן: לא.

דוד ביטן: גם כשיש לך מצב כזה היום, כל אחד מהיוזמים יכול להביע את דעתו.

דוד ביטן: היא אומרת, גם במצב של מיזוג, רק הראשון קובע.

יואב קיש: זו התוספת?

דוד ביטן: אבל אין את זה היום.

דוד ביטן: היא מתקנת את זה גם במיזוג וגם בהצעה.

<ארבל אסטרחן: יראו כיוזם הראשון את היוזם הראשון של כל אחת מההצעות.

יואב קיש: זה הבנתי.

יואב קיש: השאלה מה קורה היום.

יואב קיש: מה הסטטוס של היוזמים?

<ארבל אסטרחן: כולם שווים, היום כולם שווים.

<ארבל אסטרחן: פה, היוזם הראשון של כל הצעה יישאר יוזם של ההצעה הממוזגת.

ישראל אייכלר: צודקת.

ישראל אייכלר: אתה חייב לשמור על עצמאות.

ישראל אייכלר: הוא מהאופוזיציה, הוא מהקואליציה - - -

יואב קיש: אבל אתה עדיין נותן יתרון ל-פ' הראשון.

ישראל אייכלר: אבל הוא הראשון בחוק שלו.

ישראל אייכלר: בכל חוק יש חמישה אנשים.

יואב קיש: אבל הוא מוזג כבר ועכשיו יש מישהו אחר לפניו.

<רונית חייקין יעקבי: נניח מיזגנו שלוש הצעות, מי השם שיופיע ראשון?

<רונית חייקין יעקבי: ה-פ' הראשון.

<ארבל אסטרחן: נכון.

יואב קיש: צריך אישור שלו.

שולי מועלם-רפאלי: ואותו שואלים כל דבר כמו ראשון.

<ארבל אסטרחן: לעניינים מסוימים כל אחד מהיוזם הראשון - - -

יואל חסון: איזה עניינים מסוימים?

<ארבל אסטרחן: למשל, מי יציג אותה בקריאה הראשונה.

<ארבל אסטרחן: כל אחד מהיוזמים הראשונים.

<ארבל אסטרחן: תכף נגיע לזה, בסעיף 82.

יואל חסון: שלושה אנשים יציגו הצעת חוק?

שולי מועלם-רפאלי: כן, גם ככה זה קורה היום.

<ארבל אסטרחן: כן.

<ארבל אסטרחן: כי הם לא קשורים זה לזה.

דוד ביטן: היום אחד רק מציג, והשני מברך.

דוד ביטן: לא נכון.

<ארבל אסטרחן: נכון.

<ארבל אסטרחן: אתה צודק.

ירדנה מלר-הורוביץ: היום, מבין המציעים אחד מגיש ואחד יכול לסכם בקריאה הראשונה.

יואב קיש: חברים, בואו נתקדם.

יואב קיש: עד עכשיו לסעיף 75, תיקון 6 נראה לי הגיוני.

יואב קיש: בואו נמשיך הלאה, בבקשה.

דוד ביטן: יואב, כמה דקות יש - - -

יואב קיש: עוד לא דיברנו על זה.

יואב קיש: נגיע לזה.

<ארבל אסטרחן: אז אפשר לקפוץ ישר לסעיף 10.

<ארבל אסטרחן: דיברנו על סעיף 6.

<ארבל אסטרחן: תסתכל על סעיף 10 – אני לא הולכת לפי הסדר אבל זה לא משנה.

<ארבל אסטרחן: סעיף 82 זה הסעיף שמדבר על הקריאה הראשונה במליאה.

ירדנה מלר-הורוביץ: על הדיון האישי.

<ארבל אסטרחן: היום, כתוב שהדיון ייפתח עשר דקות על-ידי יוזם הצעת החוק הפרטית, ואם היא מיזוג, על-ידי אחד מהיוזמים, ואם אין הסכמה – מי ששמו מופיע ראשון, והוא גם רשאי לסכם.

<ארבל אסטרחן: מה שמוצע כאן זה שאם זו הצעת חוק פרטית לא ממוזגת, אז יהיה היוזם – דיברנו על זה שזה היוזם הראשון או ח"כ אחר שהוא הסמיך לכך – והוא גם יכול לסכם.

דוד ביטן: זה בקריאה ראשונה.

<ארבל אסטרחן: מוצע פה להבהיר שהסיכום – מה שהיום לא כתוב – שגם הסיכום בקריאה הראשונה של הצעת חוק פרטית יהיה עשר דקות.

יואב קיש: כמה היום הסיכום?

<ארבל אסטרחן: היום זה לא כתוב.

דוד ביטן: לא, אני לא מסכים לזה.

יואב קיש: עשר דקות זה המון.

<קריאה: למה לא?

דוד ביטן: זה פוגע בקואליציה.

יואב קיש: זה המון עשר דקות.

דוד ביטן: היום אין הגבלה.

<ארבל אסטרחן: היום אין הגבלה.

דוד ביטן: לא.

דוד ביטן: יש מצבים שאני חייב.

<ארבל אסטרחן: השאלה אם אתה רוצה לא להגביל כשזה הצעה פרטית או ממשלתית.

דוד ביטן: למה?

דוד ביטן: חוק ההסדרה היה פרטי, לא היה ממשלתי.

דוד ביטן: אני לא מוכן.

<ארבל אסטרחן: אוקיי.

<ארבל אסטרחן: בסדר.

שולי מועלם-רפאלי: זה מאוד בעייתי.

<ארבל אסטרחן: זה פשוט משהו שנשאל הרבה פעמים.

דוד ביטן: לא משנה.

דוד ביטן: יש כללים.

<ארבל אסטרחן: אוקיי.

<ארבל אסטרחן: אני מפנה את תשומת הלב.

דוד ביטן: אתם רשאים להוריד את ההסתייגויות, ואני עשר דקות צריך להביא את האנשים?

יואל חסון: אני לא מתווכח אתך על זה.

דוד ביטן: זה לא הגיוני.

<רונית חייקין יעקבי: קריאה ראשונה אין הסתייגויות.

<ארבל אסטרחן: מה שמוצע כאן, שאם ההצעה היא מיזוג של הצעות, יפתח ויסכם היוזם הראשון של כל - - -

יואב קיש: איפה את מקריאה, סליחה?

<ארבל אסטרחן: אני מקריאה בפסקה (2) בעמוד 4 למעלה - גם עשיתי פה נוסח משולב, אומנם הוא קטן אבל אפשר לראות אותו – שאומרת, שהייתה הצעת החוק מיזוג של כמה הצעות, ייפתח ויסוכם הדיון - כאמור, כלומר עשר דקות - על ידי היוזם הראשון של כל אחת מההצעות, ואולם אם ביקשו לנמק - - -

<קריאה: הוא אמר שהוא לא רוצה עשר דקות.

<ארבל אסטרחן: לא, ההנמקה היא עשר דקות.

שולי מועלם-רפאלי: אבל לא סיכום.

<ארבל אסטרחן: ההנמקה היא עשר דקות, לא הסיכום.

<ארבל אסטרחן: אבל אם ביקשו לנמק כמה יוזמים ראשונים – ופה אתם צריכים להגיד מה אתם רוצים.

יואב קיש: אבל כתבת פה, רשאי לסכם את הדיון במסגרת זמן שלא תעלה על עשר דקות.

שולי מועלם-רפאלי: את זה היא תתקן.

<ארבל אסטרחן: את הסיכום הורדנו.

<ארבל אסטרחן: הדיון ייפתח על-ידי היוזם הראשון של כל אחת מההצעות, אם זה הצעות ממוזגות.

יואב קיש: אז מה, כל אחד יקבל עשר דקות?

<ארבל אסטרחן: מה שכתבתי כאן, שהוא יוכל לקבל חמש דקות.

יואב קיש: מה קורה היום?

<ז'קלין ויזמן אלפסי: עשר ושלוש.

ירדנה מלר-הורוביץ: אחד, עשר דקות.

<ארבל אסטרחן: היום אחד מקבל עשר, והאחרים מדברים בדיון האישי שלוש דקות.

שולי מועלם-רפאלי: אז תני להם חמש דקות.

ירדנה מלר-הורוביץ: אני ממקמת אותם בתחילת הרשימה, והם אומרים לי מי מסכם.

דוד ביטן: תני לראשון.

יואב קיש: חמש וחמש, כן.

דוד ביטן: תני לראשון יותר זמן ולשני פחות זמן.

שולי מועלם-רפאלי: אז עשר וחמש.

יואל חסון: לראשון עשר, וחמש חמש חמש.

שולי מועלם-רפאלי: וחמש חמש, שהם יהיו קצת יותר מהדיון האישי.

דוד ביטן: אם מישהו גנב הוא לא צריך לקבל כמוהו.

<ארבל אסטרחן: אני אחזור על מה שסוכם פה.

<ארבל אסטרחן: אם זו הצעה לא ממוזגת, היוזם יוכל לדבר עשר ואין הגבלת זמן.

<ארבל אסטרחן: אם ההצעה מוזגה, היוזם ששמו מופיע ראשון בהצעה הממוזגת, עשר דקות; היוזמים הראשונים של ההצעות הפרטיות הנוספות – חמש, ואז יתחיל הדיון האישי.

<ארבל אסטרחן: ומי יכול לסכם?

<קריאה: זה מאריך את הדיונים.

יואב קיש: אז הם לא יכולים להיות בדיון האישי אם הם דיברו.

שולי מועלם-רפאלי: ברור.

שולי מועלם-רפאלי: ברור.

יואב קיש: אז הם הרוויחו שתי דקות.

יואב קיש: בסדר, הגיוני.

ירדנה מלר-הורוביץ: גם היום זה כך.

יואב קיש: אז הם הרוויחו שתי דקות.

יואב קיש: בסדר, הגיוני.

<ארבל אסטרחן: ומי יכול לסכם?

דוד ביטן: הראשון.

<ארבל אסטרחן: והראשון מסכם.

<קריאה: כל אחד.

יואב קיש: הראשון או מישהו בהסכמתו.

<ארבל אסטרחן: או ח"כ אחר שהוא הסמיך.

יואב קיש: או מישהו שהוא הסמיך.

יואל חסון: הראשון, "סו קולד" הראשון, מה שנקרא נבחר, זה הכול לפי ה-פ'?

<ארבל אסטרחן: עכשיו אני אעבור לסדר.

יואב קיש: אם יש מיזוג.

יואב קיש: אם אין מיזוג אז לא.

<ארבל אסטרחן: בואו נחזור לסעיף 9 שהוא זה שמדבר על הסדר של השמות.

ירדנה מלר-הורוביץ: יש לי עוד שאלה לפני כן.

ירדנה מלר-הורוביץ: מי מבין היוזמים, אם היא ממוזגת, אומר למזכירות: תעלו לי את זה לסדר-היום, אני מבקש את זה על סדר-היום, או תורידו את זה?

דוד ביטן: הוועדה אומרת, מה זאת אומרת.

ירדנה מלר-הורוביץ: לא.

ירדנה מלר-הורוביץ: קריאה ראשונה.

ירדנה מלר-הורוביץ: אני יודעת מה אני שואלת.

שולי מועלם-רפאלי: קריאה ראשונה זה הח"כים.

ירדנה מלר-הורוביץ: אני יודעת מאוד מה אני שואלת.

דוד ביטן: הוועדה צריכה להביא את זה למזכירות.

ירדנה מלר-הורוביץ: אם אין הסכמה מביניהם?

<ארבל אסטרחן: הראשון.

יואב קיש: הראשון קובע.

ישראל אייכלר: אם אין הסכמה למה לא לתת לכל אחד את החוק שלו?

שולי מועלם-רפאלי: כי אי-אפשר.

<ארבל אסטרחן: שהוא יתנגד למיזוג.

<רונית חייקין יעקבי: אי-אפשר, הם יתחילו לריב ביניהם.

<ארבל אסטרחן: אם הוועדה החליטה למזג - - -

ישראל אייכלר: כי איש קואליציה יקבל לחצים מהממשלה להסיר את ההצעה שלו, ואיש האופוזיציה ירצה להעלות אותה - - -

יואב קיש: נכון.

יואב קיש: ואז אם זה הצעה של קואליציה - - -

יואל חסון: הוא יתנגד למיזוג, אם הוא יחשוד במצב כזה.

ישראל אייכלר: לא, כבר מיזגו אותו בוועדה.

דוד ביטן: אז מה.

שולי מועלם-רפאלי: ההתנגדות שלו למיזוג לא רלוונטית, הוועדה מחליטה.

<ארבל אסטרחן: בסוף צריך להיות אדם אחד שמולו המזכירות עובדת.

יואל חסון: המיזוג דורש הצבעה.

ישראל אייכלר: הוא כבר מוזג, מגיע למזכירות הכנסת.

<רונית חייקין יעקבי: אם יש שלוש הצעות אותו דבר - - -

ישראל אייכלר: אני רוצה שהוא יוכל להעלות את החוק שלו.

יואל חסון: אבל זה אירוע נדיר.

דוד ביטן: הצעת חוק פרטית שמגיעה לראשונה, כולם מבסוטים.

<ארבל אסטרחן: אם היה כבר רוב בוועדה, הוועדה אישרה את זה.

<ארבל אסטרחן: עכשיו בואו נדבר על סדר השמות.

<ארבל אסטרחן: תסתכלו בעמוד 3, בסעיף 9 שמתקן את סעיף 79.

<ארבל אסטרחן: סעיף 79 היום קובע את סדר השמות והוא אומר שאם זו הצעה ממוזגת אז הסדר – לוקחים את כל ההצעות לפי הסדר שבו הן עברו דיון מוקדם, ואם הן עברו דיון מוקדם באותו יום, שזה מה שבדרך כלל קורה בגלל ההצמדות, לפי סדר ה-פ'.

<ארבל אסטרחן: ואז, כל ההצעות האלה, לוקחים את היוזמים של כל אחת מההצעות ואז את המצטרפים.

<ארבל אסטרחן: כלומר, יכול להיות מצב שלהצעה הראשונה יש עשרה יוזמים ואז היוזם הראשון של ההצעה שמוזגה אתה, יופיע כמספר 11.

<ארבל אסטרחן: מה שמוצע כאן - - -

יואב קיש: שהוא יהיה 2.

<ארבל אסטרחן: בדיוק.

יואב קיש: בסדר.

יואב קיש: הגיוני.

<ארבל אסטרחן: קודם היוזם הראשון של כל אחת מההצעות, אחר כך יתר היוזמים ואחר כך המצטרפים.

דוד ביטן: את מדברת על הצמדות.

דוד ביטן: אנחנו רשאים, נגיד אם יש הצעת חוק ממשלתית שבאה ביום שני, אני רשאי להצמיד - - -

<ארבל אסטרחן: פרטית.

<ארבל אסטרחן: נכון.

<ארבל אסטרחן: ובלבד שזה היה מונח לפחות שבועיים או כזמן שהממשלתית מונחת.

דוד ביטן: אין בעיה, בסדר.

דוד ביטן: דבר שני, אם כבר אנחנו מדברים על תיקון, אני רוצה לתקן את האופציה.

דוד ביטן: הרי מה קורה?

דוד ביטן: משום מה – האופציה, אני לא אומר שזה חייב להיות – שהיום אני חייב את כל הקריאות הראשונות בוועדות, למרות שזה פרטי, להביא בימי שני ושלישי, כאילו הן ממשלתיות.

דוד ביטן: כדי להעביר את זה בפרטי לאחר הצעות החוק הפרטיות בדיון מוקדם, אני צריך הסכמה של כל העולם.

<ארבל אסטרחן: נכון.

דוד ביטן: אני רוצה שתהיה אפשרות אחרי הפרטיות, אחרי הדיון המוקדם, להביא גם הצעות חוק פרטיות לקריאה ראשונה.

<ארבל אסטרחן: ביום רביעי.

דוד ביטן: לפני ההצעות לסדר-היום.

<רונית חייקין יעקבי: זה יום של חברי הכנסת.

דוד ביטן: אז מה, זה הצעת חוק פרטית.

יואב קיש: מה אתה רוצה, ביטן?

יואב קיש: לא הקשבתי, סליחה.

<ארבל אסטרחן: הוא רוצה לאפשר קריאות ראשונות ביום רביעי.

<קריאות: - - -

<קריאה: ככה הביאו את חוק ההסדרה.

דוד ביטן: אבל למה לא?

<רונית חייקין יעקבי: יש להם הצעות לסדר, לחברי הכנסת.

דוד ביטן: מה זה שייך?

דוד ביטן: אבל זה הצעת חוק פרטית.

דוד ביטן: מה אתם רוצים, אני לא מבין.

יואל חסון: זה שינוי לא ראוי.

דוד ביטן: למה שינוי לא ראוי?

ישראל אייכלר: אני חושב שהאופוזיציה צריכה לדרוש את זה.

דוד ביטן: למה לא ראוי?

דוד ביטן: ההיפך, זה מאוד ראוי.

יואב קיש: גם קואליציה, גם אופוזיציה.

דוד ביטן: זה לא חובה, הנשיאות יכולה להחליט מה היא רוצה אבל שתהיה אופציה כזאת.

יואב קיש: למה בעצם להתנגד?

יואב קיש: בואו נשמע את המתנגדים.

יואב קיש: למה בעצם להתנגד?

<רונית חייקין יעקבי: קח את חוק ההסדרה.

יואב קיש: מה הבעיה?

<רונית חייקין יעקבי: זאת בעיה קשה.

דוד ביטן: כמה חוקים כאלה יש, נו באמת.

יואל חסון: בממשלה שלכם - - -

דוד ביטן: אני אומר דבר מאוד פשוט.

דוד ביטן: זה היום יכול לבוא בסוף סדר-היום כשאני רוצה להביא את זה אחרי הדיון המוקדם.

<רונית חייקין יעקבי: יושב-ראש הכנסת, הוא קובע את סדר-היום.

דוד ביטן: הוא לא יכול לקבוע את זה אחרי, הוא צריך הסכמה של כולם, גם אם הוא רוצה.

ירדנה מלר-הורוביץ: הוא יכול, הוא קובע את סדר-היום.

ירדנה מלר-הורוביץ: לפי התקנון הוא קובע את סדר-היום.

<רונית חייקין יעקבי: יושב-ראש הכנסת יכול היה - - -

דוד ביטן: הוא לא נותן.

דוד ביטן: הוא לא נותן כי הוא אומר - - -

שולי מועלם-רפאלי: כי הוא חושב שיום רביעי זה יום שלא נכון להביא את ההצעות.

ירדנה מלר-הורוביץ: התקנון קובע שימים שני ושלישי זה ימים שמוקדשים לפעילות הממשלה, ויום רביעי זה יום שמוקדש לפעילות חברי הכנסת.

ירדנה מלר-הורוביץ: פעילות חברי הכנסת, מדובר בשאילתות הדחופות - - -

דוד ביטן: היום.

ירדנה מלר-הורוביץ: נכון.

ירדנה מלר-הורוביץ: אחרת הממשלה יכולה להשתלט על כל סדר-היום, אתה יכול לנטרל לגמרי את החקיקה הפרטית - -

דוד ביטן: זה לא מדויק.

דוד ביטן: זה לא נכון.

ירדנה מלר-הורוביץ: - - ואת ההצעות לסדר - - -

<קריאות: - - -

דוד ביטן: זה לא נכון, מהסיבה הפשוטה.

ירדנה מלר-הורוביץ: אתם תחליטו, אני רק מביאה מה המצב היום.

דוד ביטן: אני מגיב למה שאת אומרת.

ירדנה מלר-הורוביץ: ותמיד תחשוב, תמיד תחשוב – אני 40 שנה פה ותמיד תחשוב שמה שאתה מתקן היום, אתה מחר אולי תצטרך - - -

דוד ביטן: סליחה, עם כל הכבוד, אני לא מתקן את זה קואליציה-אופוזיציה.

ירדנה מלר-הורוביץ: בסדר, לכן אני אומרת.

דוד ביטן: אני אומר דבר מאוד פשוט.

דוד ביטן: מכיוון שיום רביעי זה יום של חברי הכנסת, ויום שני של הממשלה, יש היגיון רב מאוד שהצעות חוק בקריאה ראשונה - - -

יואב קיש: פרטיות.

דוד ביטן: גם שנייה ושלישית לדעתי.

<רונית חייקין יעקבי: אבל יש לך תמיד אופציה.

דוד ביטן: אין אופציה.

יואב קיש: איך אופציה?

שולי מועלם-רפאלי: היושב-ראש.

יואב קיש: אבל היושב-ראש לא עושה את זה.

שולי מועלם-רפאלי: בסדר, אז אולי צריך להקשיב למה שהוא אומר.

שולי מועלם-רפאלי: היושב-ראש הוא לא מנותק מהשיח שלנו.

יואב קיש: בסדר, אבל אולי צריך לשנות.

יואב קיש: דוד, אני מבקש - - -

ישראל אייכלר: יואב, אני מסכים עם דוד.

ישראל אייכלר: גם לקואליציה יש חברי כנסת פרטיים - - -

יואב קיש: נכון, יש פה היגיון.

יואב קיש: אני לא פוסל אבל מכיוון שאנחנו עוד לא הכנו את זה אנחנו נעשה דיון נוסף על הנושא הזה.

יואב קיש: בהחלט נכין את זה.

<קריאות: - - -

יואב קיש: אנחנו נדון בזה בישיבה הבאה.

ירדנה מלר-הורוביץ: בכנסות קודמות הממשלה הייתה מביאה חקיקה – ויש את דברי הכנסת – הייתה מביאה חקיקה.

ירדנה מלר-הורוביץ: לא סתם אומרים שימים שני ושלישי מוקדשים לפעילות ממשלה כי זה בדיוק הימים שהממשלה הייתה מביאה חקיקה.

דוד ביטן: אפשר לחשוב שהשרים באים.

שולי מועלם-רפאלי: אז אנחנו נחייב אותם לבוא.

שולי מועלם-רפאלי: בואו נחזור לעבודה מסודרת.

יואל חסון: אתם יודעים מה אתם באמת צריכים לעשות?

יואל חסון: אתם צריכים להיות אמיצים ולסיים את העבודה שהתחלתם בחוק הנורבגי ולהחיל חוק נורבגי מלא.

יואל חסון: שרים לא צריכים להיות חברי כנסת, נקודה.

דוד ביטן: יכול להיות שנעשה את זה, אין בעיה.

יואל חסון: נקודה.

יואל חסון: זה ישנה וישפר את כל הפרלמנט הזה.

דוד ביטן: אני לא נגד זה.

יואב קיש: רק שהממשלה אז לא תספור את הכנסת בכלל.

<קריאות: - - -

יואל חסון: הערה חשובה.

יואל חסון: קודם כול, בואו רגע נדבר על זה.

יואל חסון: אתה יודע, אנחנו לפעמים גולשים פה לדיונים שהם עמוקים והם חשובים.

דוד ביטן: זה גם בליכוד יפתור את כל הבעיה של המיקומים.

יואל חסון: חכה עם ענייני הליכוד.

דוד ביטן: גם בעבודה וגם בליכוד.

יואל חסון: מה זה הממשלה תספור את הכנסת?

יואל חסון: מה זה המחשבות האלה?

יואל חסון: מה זה הממשלה כן סופרת את הכנסת, לא סופרת את הכנסת?

יואל חסון: הממשלה צריכה את הכנסת בסופו של דבר, והיא צריכה כי היא לא יכולה להתקיים בלי הכנסת.

ישראל אייכלר: אבל השר לא צריך אותך.

יואל חסון: איפה יש בעיה עם הממשלה?

יואל חסון: כשיש התבלבלות לפעמים של הקואליציה, שהקואליציה חושבת שהיא הממשלה.

יואל חסון: הקואליציה – כמו שאמרתי בדיונים אחרים – גם לא צריכה להחיל אוטומטית משמעת קואליציונית ולא צריכה אוטומטית להיות קבלנית ביצוע של ממשלה אלא צריכה לנהל סוג של דיאלוג עם הממשלה.

דוד ביטן: למה אתם מחילים משמעת אצלכם בסיעה?

יואל חסון: אם אצלכם הייתה פחות משמעת סיעתית - - -

דוד ביטן: הנה, אני מוכן לוותר על כמה חוקים.

דוד ביטן: אתה מוכן?

יואל חסון: מאה אחוז, בוא נדבר.

יואל חסון: כן, חד-משמעית.

יואב קיש: אז תתאמו את זה, זה יכול להיות חשוב.

יואל חסון: דרך ממלא מקום יושב-ראש הסיעה.

יואב קיש: אתה כמו חזן אצלנו.

יואל חסון: תן לי לגבי הנורבגי.

יואל חסון: אני בא ואומר ברצינות, לגבי התעלמות של הממשלה במידה ויהיה חוק נורבגי, כאן צריכים להיות - -

דוד ביטן: אני בעד חוק נורבגי.

יואל חסון: - - שינויי תקנון שיחייבו הופעה של שרי הממשלה, השתתפות בדיונים, כל הדברים האלה, ואז הם לא ייעלמו.

יואל חסון: ואתה יודע מה, שרים צריכים להיות בכנסת כשהם צריכים.

יואל חסון: הם רוב הזמן צריכים לנהל את משרדיהם ולא לשבת פה שעות על גבי שעות, להרים את היד, להוריד את היד.

דוד ביטן: הכול קיזוזים, זה משהו לא נורמלי.

דוד ביטן: אבל אני רק רוצה לגבי ימי שלישי לומר, שמהתחלה אני אמרתי שימי שלישי אני אשתמש בהם וזה לא מעניין אותי מה חושבים האנשים.

שולי מועלם-רפאלי: וצריך להשתמש בהם הרבה.

דוד ביטן: במושב הקודם היו לנו מספר ימי שלישי שכן היו דיונים כי היה עומס.

דוד ביטן: בינתיים אנחנו מסתדרים בלי ימי שלישי, אז אין צורך לעשות דווקא שאנשים יבואו פעמיים, אבל לקראת סוף המושב אני מאמין שנשתמש בזה שוב.

ישראל אייכלר: לגבי מה שיואל אמר, אני רוצה להאיר – להאיר באל"ף.

דוד ביטן: נכון, גברתי?

ירדנה מלר-הורוביץ: אני רוצה להגיד שיש קריאות ראשונות, ובכל זאת, קריאות ראשונות של הצעות שמקורן בהצעת חוק פרטית, שחברי כנסת מבקשים להביא את זה – אנחנו מנסים לתאם את זה בימי שלישי – ובכל אופן הם מבקשים, אפילו בסוף סדר-היום, ב-2:00 בלילה נורא חשוב לחוקק חוק.

ירדנה מלר-הורוביץ: אני חושבת שהרבה יותר מכובד אם היו מביאים את זה במהלך יום שלישי, אבל עובדה, זה לא קורה.

ירדנה מלר-הורוביץ: וזה לא בעייתי ולא צריך להיות.

ירדנה מלר-הורוביץ: חבל, חבל מאוד.

דוד ביטן: במושב הזה, חוץ מפעם אחת שהיה פיליבסטר, תמיד גמרנו עד 23:00 בלילה.

דוד ביטן: זה במושב הזה.

דוד ביטן: פעם אחת הם עשו לנו תרגיל.

דוד ביטן: הייתם צריכים להגיד לי רק לקחת חדר במלון.

יואל חסון: אנחנו עשינו לך את התרגיל.

יואל חסון: הם עשו לך את התרגיל?

דוד ביטן: אני בכוונה אומר את זה על מרצ - - -

ישראל אייכלר: ביחס למה שיואל אמר, אני רוצה שתדעו.

ישראל אייכלר: אנחנו שליחי ציבור, ושליחי ציבור צריכים לסדר דברים בשביל הציבור.

ישראל אייכלר: והשר, אם הוא לא נמצא פה, לא רואים אותו ממטר.

ישראל אייכלר: משה כחלון, כשהוא ישב פה, כל מי שרצה, כל שליח ציבור ניגש למשה כחלון ודיבר אתו.

ישראל אייכלר: ברגע שהוא הביא את אכרם חסון, לא רואים אותו כמעט.

<ז'קלין ויזמן אלפסי: יש לו משרד, אתה יכול לקבוע אתו.

ישראל אייכלר: אתה לא יכול, אתה לא תגיע אליו אלא אולי למזכירה שלו.

<ז'קלין ויזמן אלפסי: הוא נגיש לכולם.

ישראל אייכלר: גברת, את לא חברת כנסת.

ישראל אייכלר: אם היית חברת כנסת היית רואה שהמזכירה יכולה חודש ימים - - -

<קריאות: - - -

יואב קיש: תקשיבי, אי-אפשר להתווכח עם זה שהנגישות שלהם ברגע שהם לא במליאה יורדת דרמטית, נקודה, מה לעשות.

יואב קיש: זה עובדתית נכון, גם אם הוא מאוד רוצה דרך המשרד לתאם פגישות.

יואב קיש: הוא לא צריך לתאם פגישה, הולכים ומדברים.

יואל חסון: מה יוצא מזה, מהדיבורים במליאה?

יואב קיש: לקואליציה הרבה.

ישראל אייכלר: אני ראיתי את זה כששר החינוך עשה רוטציה בתקופה מסוימת, אי-אפשר היה להגיע לשר החינוך, אפילו לא לעוזרו במשרד.

יואב קיש: ברגע שהם יושבים פה אי-אפשר להתעלם מזה.

יואב קיש: יש לזה יתרון.

ישראל אייכלר: אתה יכול לגשת אליו ולהעלות נושאים שהעוזרים שלו מסננים אותך ושהמזכירות מסננת אותך.

יואב קיש: וזה באופן טבעי, אני לא בא בהאשמות לא לשר האוצר כי באותה התנהלות זה גם שר הביטחון, כולם.

יואב קיש: ברגע שהם לא פה הם פחות נגישים, נקודה, לא יעזור כלום.

יואל חסון: אני רוצה להגיד מילה בעניין הזה.

יואל חסון: קודם כול, אני מבקש לא להתעלם מהעובדה שיש לנו כאן מרד והפיכה, מנהלות הסיעה פה תופסות כיסא.

יואב קיש: זה לא מרד, זה באישור היושב-ראש.

יואל חסון: זה פה תופעה מסוכנת שיכולה להידרדר.

ירדנה מלר-הורוביץ: יואל, מאז ומתמיד בתיקוני תקנון שיתפו את מנהלות הסיעות ומנהלי הסיעות, הם באים מהשטח.

יואב קיש: עצוב לי שהאופוזיציה פוגעת פה במנהלות הסיעה השונות.

יואב קיש: תראה מה עשתה האופוזיציה, מנהלת סיעה אחת עכשיו עזבה את השולחן בגלל האופוזיציה הלוחמנית והדורסנית הזו.

יואל חסון: אלה הרגעים שאני מצטער שלא כמו בווטסאפ, כשאתה אומר משהו בצחוק אתה יכול להוסיף סמיילי.

יואל חסון: אז אני מוסיף סמיילי גדול.

ירדנה מלר-הורוביץ: אז הוספת את הסמיילי.

יואל חסון: זה היה בצחוק.

יואל חסון: רונית, נא לתפוס - - -

יואב קיש: נא לתפוס מקום.

יואל חסון: הכול בסדר.

יואל חסון: We love you, מנהלות הסיעה.

יואל חסון: לגופו של עניין, עם כל הכבוד, אני רוצה להגיד, חברים.

יואל חסון: כל האמירות האלה של נגישות שרים, לא נגישות שרים.

יואל חסון: חבר'ה, יש דברים שהם קצת יותר גדולים ויותר כבדים.

יואל חסון: הרשות המחוקקת חלשה.

יואל חסון: אין חברי כנסת, אין מספיק עבודה בוועדות.

דוד ביטן: אנחנו נגדיל את הכנסת ל-150.

יואל חסון: אנשים פה לא מעמיקים בעבודת הכנסת.

יואל חסון: אגב, המכון לדמוקרטיה עשה עבודה משמעותית שהפרלמנט הישראלי הוא מהקטנים בעולם.

יואל חסון: אני אומר לכם, שלב ראשון לפני הגדלה של הפרלמנט – ואני לא מתנגד באופן עקרוני - -

דוד ביטן: נעשה את זה.

יואל חסון: - - החוק הנורבגי יביא פה אוטומטית בין 20 ל-30 חברי כנסת פעילים וטובים, ואני בטוח שרובם יהיו טובים, שיעבדו בוועדות.

יואל חסון: ואז אני לא אהיה חבר בחמש ועדות, נהיה חברים בוועדה או בשתיים ונוכל להתעמק ולהיות באופן קבוע והוועדות יהיו מלאות יותר.

דוד ביטן: אני מסכים אתך.

יואל חסון: אז בוא נעשה מהלך ביחד.

דוד ביטן: בוא.

דוד ביטן: אני מוכן.

יואל חסון: עם כל הכבוד לנגישות השרים, יש לזה פתרונות.

יואל חסון: לא צריך להקריב את כל הכנסת רק כדי שנוכל לתפוס במסדרון שר ולסגור אתו איזה חוק.

יואל חסון: באמת.

יואב קיש: מה קורה אם השר מפוטר מתפקידו?

יואב קיש: הוא חוזר לכנסת?

דוד ביטן: הוא חוזר.

דוד ביטן: יש רק בעיה אחת, בממשלת מעבר, לא לקחו בחשבון בחוק מה קורה בממשלת מעבר.

דוד ביטן: השר כלוא, הוא לא יכול להתפטר.

<ארבל אסטרחן: לא, זה כבר לא קיים לדעתי.

דוד ביטן: קיים, קיים.

יואל חסון: לא קיים, השר לא כלוא.

<ארבל אסטרחן: מזמן לא קיים.

יואל חסון: ביטלו את זה.

דוד ביטן: זה דבר ראשון.

דוד ביטן: דבר שני, אני בעד להגדיל את הכנסת ל-150 איש, אנחנו נכין הצעת חוק ונחתים את כל מי שרוצה לחתום על העניין הזה.

<קריאה: בהתאם לגידול האוכלוסייה זה מתבקש.

יואל חסון: בואו נתחיל בנורבגי.

דוד ביטן: נתחיל בשניהם.

דוד ביטן: נעשה את שני הדברים ביחד.

ישראל אייכלר: אתה יוצא מתוך הנחה שאתם עולים לממשלה בפעם הבאה, אני רואה, כי האופוזיציה תמיד תהיה בבעיה.

יואל חסון: קודם כול, אין לי ספק בזה.

יואל חסון: מעולם לא היה לי ספק, ואם היה לי ספק - - -

יואב קיש: ארבל, איפה אנחנו בשינויי התקנון?

<ארבל אסטרחן: דיברנו על סעיף 9 שמתקן את סעיף 79 בעניין סדר השמות על הצעת חוק לקריאה הראשונה, אמרנו שקודם יהיו היוזמים של כל אחת מההצעות, היוזמים ואחר כך המצטרפים.

<ארבל אסטרחן: ראי של זה מופיע בסעיף 11, שמתקן את סעיף 87, שהוא סדר השמות על הצעת חוק לקריאה שנייה ושלישית, אותו דבר, אם מיזגו אחרי הקריאה הראשונה - - -

יואב קיש: זאת אומרת, הממוזגים קופצים להיות הבאים בתור לפי ה-פ' שלהם.

יואב קיש: הראשון זה ה-פ' ואחרי כן ה-פ' הבא אחריו ואחרי זה ה-פ' הבא אחריו.

<ארבל אסטרחן: נכון.

יואל חסון: אבל ה-פ' זה הקדוש.

<ארבל אסטרחן: הסדר הוא מה עבר קודם במליאה, אם זה במועדים שונים.

<ארבל אסטרחן: אם זה עבר באותו יום, מה שבדרך כלל קורה בגלל ההצמדות - -

יואב קיש: זה ה-פ'.

<ארבל אסטרחן: - - אז לפי ה-פ'.

יואב קיש: ומה קורה לשאר האנשים שהם לא יוזמים?

יואב קיש: ה-פ' הראשון מקבע קודם את הרשימה הראשונה שלו.

<ארבל אסטרחן: יוזם, יוזם, יוזם, אחר כך יתר היוזמים לפי אותו סדר ואחר כך מצטרפים לפי אותו סדר.

יואב קיש: אוקיי.

<ארבל אסטרחן: יש לנו עוד סעיפים שיש בהם תיקונים קטנים בהקשר הזה, בואו נתחיל מהתחלה.

<ארבל אסטרחן: עמוד 1, סעיף 1, שמתקן את סעיף 35.

<ארבל אסטרחן: בכל מיני סעיפים קטנים היינו צריכים להתייחס לעניין הזה של היוזם.

<ארבל אסטרחן: זה סעיף ההצבעה, זה בעצם הדבר שבגללו עלה הרעיון של התיקון הזה.

<ארבל אסטרחן: היום כתוב: לבקשת חבר כנסת שיזם או שהציע את הנושא שעל סדר-היום, אפשר לדחות הצבעה, ואז פה נשאלה השאלה האם צריך לתת מעמד ליוזם הראשון, והתשובה היא כן.

<ארבל אסטרחן: ומוצע שיהיה כתוב עכשיו: לבקשת יוזם הצעת חוק פרטית, כאמור בסעיף 75(ג), או בהסכמתו, וההמשך הוא: ובהסכמת הממשלה, אפשר לדחות הצבעה.

<ארבל אסטרחן: כלומר, אם זה הצעה אחת לא ממוזגת, יוזם זה היוזם הראשון.

<ארבל אסטרחן: אם זה הצעה ממוזגת, כל אחד מהיוזמים יוכל להסכים אבל - - -

יואב קיש: מה זה או לבקשת חבר כנסת שיזם או שהציע נושא אחר?

<ארבל אסטרחן: נושא אחר.

<ארבל אסטרחן: כי לפעמים הסעיף מדבר גם על דחיית הצבעה אם יש הצעה לסדר, זה לא קשור לחקיקה.

<ארבל אסטרחן: פשוט מבחינת הטקסט, אתה יכול לראות פה בנוסח המשולב.

<ארבל אסטרחן: מה שיהיה כתוב זה: לבקשת יוזם הצעת חוק פרטית, כאמור ב-75(ג), או בהסכמתו, או לבקשת חבר כנסת שיזם או שהציע נושא אחר שעל סדר-היום או בהסכמתו – הצעה לסדר – ובהסכמת הממשלה, רשאי יושב-ראש הישיבה להחליט כי ההצבעה תידחה.

דוד ביטן: טוב.

<ארבל אסטרחן: אז זה 35.

יואב קיש: רק תזכרי את התיקון שעשינו עם הסיכום, שהסיכום לא יוגבל.

ירדנה מלר-הורוביץ: אבל לא שינית, אם הממשלה מבקשת גם להסכמת - - -

<ארבל אסטרחן: הרישה של 35 מדבר על מצב שבו היושב-ראש מחליט, בנסיבות מיוחדות.

ירדנה מלר-הורוביץ: אבל צריכים לשאול.

ירדנה מלר-הורוביץ: או במקרה הפוך, בהסכמת המציע.

דוד ביטן: פה לא כתוב.

<ארבל אסטרחן: הטקסט יהיה כך, תראו בנוסח המשולב, מי שמצליח לראות את האותיות הקטנות: לבקשת יוזם הצעת חוק פרטית, כאמור בסעיף 75(ג) או בהסכמתו, או לבקשת חבר כנסת שיזם או שהציע נושא אחר שעל סדר-היום או בהסכמתו, ובהסכמת הממשלה, רשאי יושב-ראש הישיבה להחליט כי ההצבעה תידחה אף אם לא התקיימו נסיבות מיוחדות, וההודעה תימסר לחברי הכנסת - - -

ישראל אייכלר: למה צריך הסכמת ממשלה בחוק פרטי?

דוד ביטן: ככה זה בכל - - -

ירדנה מלר-הורוביץ: זה בדחיית הצבעה.

ירדנה מלר-הורוביץ: פעם היו עושים הצבעה, סעיף 127 הידוע – שמסכימים לדחות.

<ארבל אסטרחן: אני אגיד עוד פעם.

<ארבל אסטרחן: אם זו הצעה לא ממוזגת זה היוזם הראשון.

<ארבל אסטרחן: אם זה הצעה ממוזגת, כל אחד מהיוזמים הראשונים יכול לבקש או להסכים, אבל אם יש מחלוקת ביניהם, נותנים לראשון.

יואב קיש: בכפוף לאישור של הראשון.

יואב קיש: זה כאילו הראשון.

<ארבל אסטרחן: נכון.

<ארבל אסטרחן: סעיף 5 הוא רק טכני, שיניתי פה את הכותרות.

דוד ביטן: איזה 5?

<ארבל אסטרחן: בעמוד 2.

דוד ביטן: מה עם 2 ו-3?

<ארבל אסטרחן: זה הנושא של ההצעות לסדר, תכף נדבר על זה.

יואב קיש: נושא אחר.

<ארבל אסטרחן: אנחנו בעניין היוזם הראשון.

<ארבל אסטרחן: 2, 3 ו-4 הם בעניין אחר לגמרי.

<ארבל אסטרחן: סעיף 5 הוא רק עניין של כותרת, גם סעיף 7 הוא רק עניין של כותרת.

ירדנה מלר-הורוביץ: יש לי שאלה.

ירדנה מלר-הורוביץ: מה קורה כששר נוסף - - -

יואב קיש: אנחנו עוד בנושא הזה או שסיימנו?

<ארבל אסטרחן: אנחנו עוד בנושא הזה.

יואב קיש: אז בואו נסיים את זה, לפחות שנגמור את זה.

<ארבל אסטרחן: סעיף 77 – ופה עולה התיקון שהוצע כאן קודם שחבר כנסת מציג הצעה בדיון המוקדם.

<ארבל אסטרחן: היום כתוב, אחד מיוזמי הצעת החוק ינמק.

יואב קיש: יבוא היוזם.

<ארבל אסטרחן: עכשיו זה יהיה יוזם, כלומר היוזם הראשון, עם התיקון של חבר הכנסת ביטן.

יואב קיש: הוא יכול לתת חמש דקות מזמנו ליוזם אחר.

<ארבל אסטרחן: לתת חמש דקות ליוזם אחר.

<ארבל אסטרחן: אוקיי.

<ארבל אסטרחן: בעמוד הבא, דיברנו על 8, 9, 10, 11.

<ארבל אסטרחן: סעיף 12, שמתקן את סעיף 92, עמוד 4.

<ארבל אסטרחן: סעיף 92 מדבר על סדרי הקריאה השלישית, והיום כתוב שאחרי שחוק התקבל בקריאה שלישית, רשאי אחד מיוזמיו לקבל את רשות הדיבור לשלוש דקות, ובאין הסכמה בין היוזמים, היוזם ששמו מופיע ראשון.

<ארבל אסטרחן: לא צריך יותר להגיד את זה, הרי הסדרנו את העניין, אז מה שיהיה כתוב: התקבל החוק, רשאי יוזם הצעת החוק – כי אנחנו יודעים שהיוזם זה היוזם הראשון – לקבל את רשות הדיבור במסגרת זמן שלא תעלה על שלוש דקות.

<ארבל אסטרחן: פה למשל, אם זה הצעה ממוזגת, כל אחד מהיוזמים הראשונים יוכל לדבר שלוש דקות.

דוד ביטן: אין בעיה.

<ארבל אסטרחן: ויושב-ראש הישיבה רשאי לתת רשות דיבור ליוזמים נוספים.

דוד ביטן: אבל אמרנו שהראשון ידבר יותר.

<ארבל אסטרחן: לא.

<ארבל אסטרחן: פה לא.

<ארבל אסטרחן: זה אחרי שהחוק התקבל.

<ארבל אסטרחן: סעיף 94 הוא מדבר על מצב נדיר שבו ועדה מחליטה להציע לכנסת להסיר מסדר-היום דבר חוק מהמליאה לוועדה.

<ארבל אסטרחן: ועדה כאילו לא אמורה "לקבור" אותו אם היא לא מסכימה, היא אמורה להציע למליאה להסיר את זה.

<ארבל אסטרחן: היום כתוב מי יכול להשיב להצעת הוועדה.

דוד ביטן: מה זה להסיר?

דוד ביטן: להחזיר את זה לוועדה.

יואב קיש: לבטל.

<ארבל אסטרחן: עבר חוק במליאה לוועדה, עכשיו הוועדה לא רוצה את החוק הזה.

ירדנה מלר-הורוביץ: הפה שהעביר זה הפה שעכשיו יבטל.

ירדנה מלר-הורוביץ: צריכים להחזיר למליאה.

<ארבל אסטרחן: מה שקורה בפועל, פשוט הוועדה "קוברת" את זה אבל לפי התקנון היא אמורה להציע למליאה להסיר את זה מסדר-היום.

דוד ביטן: אפילו שהוא עבר בטרומית.

<ארבל אסטרחן: נכון.

דוד ביטן: רק בטרומית הם יכולים?

<ארבל אסטרחן: לא.

<ארבל אסטרחן: גם אחרי ראשונה.

יואב קיש: אז מה הבעיה?

<ארבל אסטרחן: ואז, מי משיב להצעת הוועדה?

<ארבל אסטרחן: אז היום כתוב שאם זו הצעה פרטית, היוזם משיב, אבל אם היא ממוזגת, אחד מהיוזמים.

ירדנה מלר-הורוביץ: אותו דבר.

דוד ביטן: אותו דבר.

<ארבל אסטרחן: אז מוצע פה למחוק את ההסתייגות הזאת, יהיה יוזם.

<ארבל אסטרחן: אנחנו יודעים מי זה יוזם.

<ארבל אסטרחן: יוזם זה ראשון ואם ממוזגת, כל אחד.

יואב קיש: אז את לא מבטלת.

יואב קיש: לא רואים את המשולב, זה נראה כאילו ביטלת את זה.

<ארבל אסטרחן: לא.

<ארבל אסטרחן: אני מתקנת.

<ארבל אסטרחן: מי שיכול להשיב אם זו הצעה ממוזגת זה היוזם הראשון של כל אחת מההצעות שמוזגו.

<ארבל אסטרחן: זה סעיף 94.

<ארבל אסטרחן: סעיף 96, הזכרנו אותו קודם.

<ארבל אסטרחן: הוא מדבר על מצב שבו חבר כנסת חוזר בו מהצעת חוק פרטית, ואם הוא היה היוזם הראשון הוא יכול להודיע שיוזם אחר יהיה היוזם הראשון.

<ארבל אסטרחן: אם הוא לא מודיע – השני.

יואב קיש: טוב.

יואב קיש: גם הגיוני.

<ארבל אסטרחן: הבא בתור.

<ארבל אסטרחן: אם חבר כנסת חוזר בו מההצעה והוא היה היוזם הראשון - אם אין עוד יוזמים, ההצעה מתה; אם יש עוד יוזמים, השני אלא אם הוא הודיע על יוזם אחר.

דוד ביטן: אוקיי.

דוד ביטן: הבנתי.

יואב קיש: בסדר.

דוד ביטן: הוא לא יכול להחליט שהוא חוזר בו והיא יורדת לגמרי?

<ארבל אסטרחן: לא.

<ארבל אסטרחן: יש עוד יוזמים.

<ארבל אסטרחן: זה המשמעות שיש יוזמים.

דוד ביטן: הוא הראשון.

<ארבל אסטרחן: אל תחתים יוזמים, תחתים מצטרפים.

שולי מועלם-רפאלי: זה לקח גדול ממה שהיה לך, אני חושבת שכולנו התעוררנו באותו יום.

<ארבל אסטרחן: נכון.

<ארבל אסטרחן: לעשות שימוש בכלי של המצטרפים.

שולי מועלם-רפאלי: צריך להגיד שחיים כץ בכנסת הקודמת הדריך את כל חברי הכנסת החדשים לעשות ככה.

שולי מועלם-רפאלי: לא שמענו לקולו ברוב הפעמים, אני מודה.

<ארבל אסטרחן: צריך להחתים מצטרפים, בדיוק בשביל זה יש את הכלי הזה.

דוד ביטן: אני לא מחתים הרבה, אני תמיד מחתים אחד.

יואל חסון: ביטן, אתה לא צריך כלום, כל חוק שאתה רוצה יעבור.

דוד ביטן: זה לא נכון.

דוד ביטן: דווקא החוקים שלי לא עוברים, תאמין לי.

דוד ביטן: אני גם לא מגיש הרבה הצעות חוק.

דוד ביטן: 12 הצעות חוק שלי העברתי דרך ועדת הכנסת, זה אפילו לא נרשם על שמי, עברו שנייה ושלישית.

יואב קיש: בבקשה.

<ארבל אסטרחן: סעיף 97 הוא רק סעיף מבהיר.

<ארבל אסטרחן: לעניין הרציפות אין דבר כזה יוזם ראשון כי כל העניין של הרציפות הוא מכוח חוק.

<ארבל אסטרחן: רציפות שמחילים בכנסת חדשה, כל עניין הרציפות הוא מכוח חוק.

<ארבל אסטרחן: החוק מדבר על זה שכל מי שהגיש הצעת חוק יכול לבקש רציפות, לכן פה אנחנו לא יכולים שהתקנון יגבר על הוראות החוק.

<ארבל אסטרחן: כל מי שחתום על ההצעה – בין כיוזם, בין כמצטרף - - -

דוד ביטן: ברור.

דוד ביטן: אם הבן אדם לא נבחר, אז מה יהיה?

דוד ביטן: הראשון לא נבחר נגיד, אז ההצעה מתה?

<רונית חייקין יעקבי: הוועדה יכולה לבקש.

יואל חסון: ואם אף אחד לא נבחר?

<קריאות: - - -

יואב קיש: ועדה יכולה.

<קריאה: הוועדה גם לא יכולה?

<ארבל אסטרחן: לא.

<ארבל אסטרחן: תנאי לרציפות על הצעה פרטית הוא שההצעה עברה קריאה ראשונה, ואחד מאלה שהגישו את ההצעה חבר בכנסת החדשה.

דוד ביטן: למה?

דוד ביטן: הוועדה העבירה.

דוד ביטן: הוועדה תוכל לבקש.

דוד ביטן: תתקני את זה.

<ארבל אסטרחן: זה בחוק, אין בעיה.

<ארבל אסטרחן: היות ובכל מקום עכשיו, יוזם זה יוזם ראשון - - -

דוד ביטן: מי חוקק את החוק הזה?

<ארבל אסטרחן: האמת, זה חוק משנות השישים.

דוד ביטן: אז אפשר לשנות אותו, מה הבעיה.

<ארבל אסטרחן: שהוחלף בשנות התשעים, ואני לא יודעת למה הוא בחוק ולא בתקנון.

דוד ביטן: מאוד מעניין.

<ארבל אסטרחן: כי זה הדבר היחיד בכל הליך החקיקה שמוסדר בחקיקה.

דוד ביטן: אז נתקן.

דוד ביטן: נבטל את החוק ונשים בתקנון.

ירדנה מלר-הורוביץ: יש היגיון שברציפות, החוק גובר על התקנון.

ירדנה מלר-הורוביץ: יש בזה היגיון.

יואב קיש: תגיש הצעת חוק כזו, וועדת הכנסת - - -

דוד ביטן: ועדת הכנסת תעשה את זה, לא צריך הצעה.

ירדנה מלר-הורוביץ: יש היגיון שהחוק גובר על התקנון ברציפות.

דוד ביטן: למה?

ירדנה מלר-הורוביץ: כי זה כנסת חדשה והמציעים אולי לא נבחרו.

ירדנה מלר-הורוביץ: יש בזה היגיון.

ירדנה מלר-הורוביץ: בסדר, אבל מה שתחליטו.

<רונית חייקין יעקבי: אם החוק טוב למה שהוועדה לא תחיל מחדש?

<ארבל אסטרחן: זה היום לא אפשרי.

דוד ביטן: צריך שהוועדה תוכל לקבל החלטה.

יואב קיש: חברים, בואו נגמור את הדיון, אני מבקש.

יואב קיש: כל אחד, רצים פה לנורבגי ולממשלות מעבר.

יואב קיש: בבקשה.

דוד ביטן: עד שיש לנו קצת זמן.

יואב קיש: בסדר, נתתי לכם ליהנות.

<ארבל אסטרחן: בכל מקרה, בגלל שיוזם הוא יוזם ראשון אז מוצע להבהיר שלא לענייני רציפות.

<ארבל אסטרחן: סעיף 99 הוא סעיף חשוב, זה סעיף המכסות.

<ארבל אסטרחן: היום כתוב בסעיף 99(ב), זה מופיע אצלכם כסעיף 16, כתוב היום בתקנון: הצעת חוק שיזמו חברי כנסת מכמה סיעות תבוא במניין ההצעות של הסיעה שעליה הודיעו היוזמים.

<ארבל אסטרחן: מוצע לקבוע שזה יהיה: על חשבון סיעתו של היוזם הראשון - -

דוד ביטן: מאה אחוז.

<ארבל אסטרחן: - - או יוזם אחר בהסכמת הראשון.

<ארבל אסטרחן: שלא יבוא היוזם החמישי ויבקש להעלות.

יואב קיש: בסדר.

דוד ביטן: כמו שהיה פעם.

<ארבל אסטרחן: וסעיף התחילה.

<ארבל אסטרחן: אתם צריכים להחליט האם אתם רוצים שכל מה שדיברנו עכשיו על היוזם הראשון יחול גם על הצעות שכבר הונחו על שולחן הכנסת.

<ארבל אסטרחן: אם כן, צריך להגיד את זה במפורש.

יואב קיש: נראה לי שכן.

שולי מועלם-רפאלי: בטח.

דוד ביטן: יחול רטרואקטיבית מהמושב.

יואב קיש: זה לא רטרואקטיבית, זה מעכשיו והלאה.

יואב קיש: אתה לא יכול רטרואקטיבית, כבר דנת, אבל מעכשיו והלאה זה חל.

<ארבל אסטרחן: נכון.

דוד ביטן: לא.

דוד ביטן: הצעות שעוד לא נדונו – כן, מה הבעיה.

יואב קיש: זה לא רטרואקטיבי.

יואב קיש: החוק, תחולתו מיידית, זה הכול.

<ארבל אסטרחן: זה יהיה מיידי, גם על מה שכבר הונח.

יואב קיש: נכון.

<ארבל אסטרחן: מבחינת סדר השמות, אם כבר פורסמה ההצעה ברשומות, לא ישנו את הסדר.

<קריאות: ברור.

<ארבל אסטרחן: כל מה שמכאן ולהבא.

<ארבל אסטרחן: זה הנושא הראשון.

ירדנה מלר-הורוביץ: יש עוד סעיף אחד.

ירדנה מלר-הורוביץ: יש סעיף 31 שמדבר על שר נוסף.

ירדנה מלר-הורוביץ: שר נוסף שמדבר בשם הממשלה זכאי לחמש דקות, ובלבד שגם המציע הסכים.

ירדנה מלר-הורוביץ: מי זה המציע שמסכים?

ירדנה מלר-הורוביץ: היוזם?

שולי מועלם-רפאלי: הראשון.

שולי מועלם-רפאלי: שוב אנחנו חוזרים לראשון.

<קריאות: - - -

<ארבל אסטרחן: איפה זה כתוב?

<ארבל אסטרחן: זה לא כתוב.

ירדנה מלר-הורוביץ: על אף האמור בסעיף 31 – תסתכלי בדיון מוקדם.

ירדנה מלר-הורוביץ: תמשיכו, אני אחפש.

יואב קיש: חברים, דנו בזה ארוכות.

יואב קיש: אני רוצה להביא - - -

דוד ביטן: עם התיקונים שדיברנו?

יואב קיש: כן.

יואב קיש: דנו בזה ארוכות, עם התיקונים שאמרנו - בלי הגבלה בסיכום ועם אפשרות פיצול לחמש וחמש בהסכמת היוזם הראשון.

יואב קיש: המסר העיקרי של הדבר הזה – וזה חשוב שיצא – זה שהיוזם הראשון, בעקבות הנוהל של החתמת יוזמים נוספים, למעשה קידום החוק זה רק באישורו.

יואב קיש: ונכנסנו לדקויות מה קורה במקרה של מיזוגים, של פ' מוקדם - - -

ירדנה מלר-הורוביץ: 77(ז).

דוד ביטן: גם צריך לתקן חוק שאף שר לא יכול להתעסק בעניינים של שר אחר.

יואב קיש: ולכן אני חושב שזה המסר.

יואב קיש: ארבל, יש משהו בעקבות זה שאנחנו צריכים לעשות או לא?

<ארבל אסטרחן: לא.

<ארבל אסטרחן: צריך להצביע על זה וזה יונח על שולחן הכנסת.

יואב קיש: בבקשה.

יואב קיש: מי בעד, שירים את ידו.

יואב קיש: בעד – פה אחד

יואב קיש: ההצעה התקבלה פה אחד.

יואב קיש: תודה.

יואב קיש: ביטן, בוא תנהל, אני יוצא לעשר דקות.

יואל חסון: אני רוצה להעלות נושא עד שאתה תופס פיקוד.

דוד ביטן: בבקשה.

יואל חסון: היועצת המשפטית, בואו נדבר על העניין הזה – ואני חושב שזה אינטרס קואליציה-אופוזיציה – שבו שרים לא רלוונטיים עונים להצעות חוק שלא קשורות למשרד שלהם, ובאים ומקריאים מהדף תשובות של שרים אחרים.

דוד ביטן: כן, אבל אין לנו ברירה.

דוד ביטן: אם הם לא נמצאים, מה אתה רוצה שאני אעשה.

יואל חסון: לא, שהשרים חייבים לבוא.

יואל חסון: זה חלק מהעניין, ששרים צריכים להגיע.

דוד ביטן: אני מבין מה אתה אומר אבל זה עושה לנו בעיה.

יואל חסון: אתה לא יכול באמת לקיים דיון אמיתי עם השר הזה.

דוד ביטן: אז בואו נדבר על זה פעם אחרת.

<ארבל אסטרחן: הצעות לסדר זה נקבע במפורש.

יואל חסון: אז למה לא בחוק?

דוד ביטן: בואו נלך על סעיף 2.

<ארבל אסטרחן: יש עוד שני עניינים בתקנון הזה.

<ארבל אסטרחן: יש סעיף אחד שהוא עניין מבהיר שאני ביקשתי להוסיף ועוד עניין אחד.

דוד ביטן: יש שתיים ושלוש.

<ארבל אסטרחן: נכון, אבל אני רוצה שתקפצו לסעיף 18 בעמוד 5.

<ארבל אסטרחן: זה עניין טכני לגמרי.

<ארבל אסטרחן: יש לנו היום סעיף בתקנון שמדבר על מתי יש סדרי דיון מיוחדים בוועדת הכנסת.

<ארבל אסטרחן: למשל, בהסרת חסינות, בקביעה שחבר כנסת פרש, שאז יש זכות טיעון לחבר הכנסת.

דוד ביטן: ומה זה עכשיו?

<ארבל אסטרחן: עכשיו אני רוצה להוסיף לרשימה של העניינים שבהם חלים סדרי דיון מיוחדים גם נושא של הפסקת חברות של חבר כנסת בכנסת.

דוד ביטן: מה זה הפסקת חברות?

דוד ביטן: שהוא מתפטר?

<ארבל אסטרחן: לא.

<ארבל אסטרחן: הדחה.

<ארבל אסטרחן: חוק ההדחה.

<ארבל אסטרחן: במקרה כזה יחולו בוועדת הכנסת סדרי הדיון המיוחדים.

יואל חסון: מהם סדרי הדיון המיוחדים, תזכירי לנו.

דוד ביטן: זכות טיעון, כל הדברים האלה.

<ארבל אסטרחן: יכול להשתתף בהצבעה רק מי שנכח בדיון.

<ארבל אסטרחן: יש לחבר הכנסת זכות - - -

ישראל אייכלר: למה צריך את זה?

דוד ביטן: כי יש חוק.

דוד ביטן: אתה צריך לתת לו זכות טיעון וכל הדברים האלה.

דוד ביטן: זה בסדר, אייכלר.

<ארבל אסטרחן: זה הליך מעין שיפוטי.

ישראל אייכלר: תשמע, אתה אף פעם לא תודח מהכנסת, אני אולי כן.

דוד ביטן: מי אמר?

<ארבל אסטרחן: זה בא להגן על חבר הכנסת.

דוד ביטן: מגן עליו.

דוד ביטן: אמרתי, זכות טיעון, זכות שימוע.

דוד ביטן: אתם תהיו פה מאה שנה.

<ארבל אסטרחן: אגב, גם היום חייבים - - -

דוד ביטן: מי בעד סעיף 18?

דוד ביטן: נגמור את זה.

<ארבל אסטרחן: נצביע בסוף על הכול.

דוד ביטן: לא צריך.

דוד ביטן: בואו נגמור את זה.

דוד ביטן: בעד סעיף 18 – פה אחד

דוד ביטן: בעד.

דוד ביטן: הלאה.

<ארבל אסטרחן: לא שמתי לב אם הוא הצביע על כל הנושא הקודם.

דוד ביטן: הצביע.

<ארבל אסטרחן: יש פה נושא שאני חושבת שהגיע, אני יודעת מחבר הכנסת דיכטר – אני לא יודעת אם הגיע גם מיושב-ראש הוועדה או מאנשים נוספים.

<ארבל אסטרחן: היום, כאשר הצעה לסדר-היום והצעה לדיון מהיר מועברות לוועדה, אין אפשרות להעביר אותן לדיון בוועדת משנה, חייבת מליאת הוועדה לדון.

דוד ביטן: זה תיקון טוב.

דוד ביטן: אין בעיה.

<ארבל אסטרחן: מה שמוצע זה שיושב-ראש הוועדה שאליה עבר הנושא, בהסכמת חבר הכנסת המציע, ואם עברו כמה הצעות באותו נושא, כולם צריכים להסכים, יוכל להעביר את זה לדיון בוועדת משנה.

דוד ביטן: אז יש לי רק הערה אחת.

דוד ביטן: את כתבת פה שכל הסמכויות יהיו וכו' וכו'.

<ארבל אסטרחן: ליושב-ראש ועדת המשנה.

דוד ביטן: מה שאני רוצה לאפשר ליושב-ראש הוועדה, לקבל החלטה גם – או שהוא מעביר את הכול, כולל ההחלטה, ואז היא מחייבת, ויכול להחליט אבל שההחלטה של ועדת המשנה תבוא למליאה.

ירדנה מלר-הורוביץ: בדיוק.

דוד ביטן: כתבת פה שהוא מעביר את כל הסמכויות, כולל ההחלטה, אז תני שתי אופציות ליושב-ראש הוועדה.

<ארבל אסטרחן: אוקיי.

<ארבל אסטרחן: הוא יכול להחליט שזה יחזור למליאת הוועדה.

דוד ביטן: החלטה של היושב-ראש.

ירדנה מלר-הורוביץ: שוועדת המשנה תקיים את הדיון, תסיק את המסקנות, תמליץ על המסקנות, יועבר למליאת חברי הוועדה ואלינו זה יחזור ממליאת הוועדה.

דוד ביטן: הוא יכול את זה ויכול את זה.

<ארבל אסטרחן: הוא יכול להחליט שזה יוחזר לדיון.

דוד ביטן: לא לדיון, רק לאישור.

ירדנה מלר-הורוביץ: לא דיון, רק לאישור.

יואב קיש: לא רוצים לוותר על מליאת הוועדה, זה הרעיון.

ירדנה מלר-הורוביץ: אפילו לעיונם.

דוד ביטן: יש לו אופציה לוותר ואופציה רק ההחלטה.

<רונית חייקין יעקבי: רק האישור.

דוד ביטן: אישור ההחלטה.

יואב קיש: אבל זה בהסכמת המציעים, זה חייב להיות.

<ז'קלין ויזמן אלפסי: שלא יקרה מצב שאז ירצו דיון מחדש.

דוד ביטן: לא יודע למה צריך הסכמת המציעים במקרה הזה.

יואב קיש: חייבים.

יואב קיש: אתה לא רוצה שהמציע ילך לוועדת משנה בניגוד לרצון.

ישראל אייכלר: מי מבקש?

ישראל אייכלר: המציע.

ירדנה מלר-הורוביץ: לא, זה לא אצל המציע, זה אצל יושב-ראש הוועדה.

ירדנה מלר-הורוביץ: ההצעה מגיעה לוועדה.

ירדנה מלר-הורוביץ: יושב-ראש הוועדה אומר, בנושא הזה תדון ועדת משנה.

ירדנה מלר-הורוביץ: היא תוכל לעשות את זה, יסיקו את המסקנות, ישמעו - - -

דוד ביטן: לא, אבל זה רק בהסכמה הם אומרים.

דוד ביטן: רק בהסכמה לא יהיה כלום.

ירדנה מלר-הורוביץ: ואז המסקנות יופצו לחברי הוועדה והוועדה מעבירה אלינו.

יואב קיש: כן יהיה כי לא יהיה זמן לוועדה לדון.

יואב קיש: הוא אומר לו: אתה יכול לעשות דיון רציני בוועדה שמתאימה לזה או שאתה רוצה לחכות עכשיו חודשיים.

ישראל אייכלר: הוא צודק.

ישראל אייכלר: מלכתחילה היושב-ראש, צריך שתהיה לו אפשרות לשים את זה מייד בוועדת משנה.

דוד ביטן: אז תוסיפי את ההערה שלי .

<ארבל אסטרחן: אפשר שהמסקנות יובאו לאישור בוועדה.

יואב קיש: יונחו על שולחן המליאה.

דוד ביטן: זאת ההחלטה של היושב-ראש.

דוד ביטן: או שהוא נותן את כל הסמכויות לוועדה או שרק - - -

ירדנה מלר-הורוביץ: בדיוק כך, זה יהיה מצוין.

<ארבל אסטרחן: לפעמים עוברת הצעה לוועדה ורוצים לבקש אחר כך להעביר את זה לוועדה אחרת.

<ארבל אסטרחן: אם זה עבר לוועדת משנה, מי יוכל לבקש את זה?

דוד ביטן: היושב-ראש.

<ארבל אסטרחן: יושב-ראש ועדת המשנה?

דוד ביטן: לא.

דוד ביטן: היושב-ראש.

יואב קיש: זה חוזר ליושב-ראש הוועדה.

יואב קיש: כל הסמכות היא אצל יושב-ראש הוועדה.

דוד ביטן: הסמכות שלו.

ירדנה מלר-הורוביץ: נכון מאוד.

דוד ביטן: לגבי סעיף 3 רציתי שתשמע אותי.

יואב קיש: זה לא מוכן עדיין להצבעה?

<ארבל אסטרחן: מוכן.

יואב קיש: אז בואו נצביע על זה.

דוד ביטן: עם השינויים שדיברנו עליהם.

<ארבל אסטרחן: כן.

<ארבל אסטרחן: אז יהיה תיקון בסעיף 2 לסעיף 57, ובסעיף 3, תיקון לסעיף 60, פסקה (2) מדברת על דיון מהיר, ותיקון לסעיף 109 שזה הסעיף של ועדות המשנה שמופיע אצלכם עכשיו בסעיף 17.

<ארבל אסטרחן: היום כתוב שאי-אפשר להעביר לוועדת משנה נושא שמוסמכת הוועדה, אז יהיה כתוב: אלא אם כן נקבע אחרת בתקנון.

יואב קיש: מאה אחוז.

יואב קיש: מי בעד, ירים את ידו.

יואב קיש: בעד – פה אחד

יואב קיש: התקבל.

יואב קיש: בבקשה, 3, ביטן.

דוד ביטן: לגבי סעיף 3 יש לי הערה.

<ארבל אסטרחן: תגיד מה זה סעיף 3.

<ארבל אסטרחן: ערר על החלטת הנשיאות.

יואב קיש: חבר הכנסת יוסי יונה הגיע, הוא עוד לא הציג.

יואב קיש: תן ליוסי להגיד במילה מה זה.

יוסי יונה: אני ממנה את דוד ביטן כנציגי בוועדה והוא יציג.

דוד ביטן: ההצעה היא קודם כול נכונה והוגנת.

דוד ביטן: אלא מה?

דוד ביטן: אנחנו כבר קיבלנו החלטה בוועדת הכנסת על שינוי תקנון כזה.

יואב קיש: מתי?

יואב קיש: כשאתה היית?

דוד ביטן: לפני שנה.

<ארבל אסטרחן: לבקשת חבר הכנסת אמסלם.

דוד ביטן: לבקשת אמסלם קיבלנו, ויש החלטה.

יואב קיש: אוקיי.

יואב קיש: אז התקנון שונה?

<אתי בן יוסף: לא.

<אתי בן יוסף: הוא נשאר.

דוד ביטן: עצרנו את זה.

דוד ביטן: אחרי ההחלטה רצינו להביא את זה, הרי צריכים להביא את זה נדמה לי שבועיים לכנסת, ויושב-ראש הכנסת התנגד לעניין הזה.

יואב קיש: אני מזכיר שמדובר בערעור על החלטת הנשיאות לאישור דיון מהיר.

דוד ביטן: הוא התנגד באופן מוחלט לעניין הזה כי הוא אמר – זה ערעור על הנשיאות.

דוד ביטן: אני מציע לא לקבל החלטה.

יואב קיש: דיברנו אתו על זה.

דוד ביטן: הוא הסכים?

יואב קיש: הם לא אמרו שום דבר.

דוד ביטן: אז אני אומר לך שהוא התנגד.

דוד ביטן: קודם כול לא צריכים לקבל החלטה כי יש כבר.

יואב קיש: אז לא ידעתי.

<אתי בן יוסף: לא עלתה לאישור.

דוד ביטן: אתה צריך להביא את אותה החלטה, בעצם היא קיימת.

דוד ביטן: מה שאני מציע זה לדבר עם יושב-ראש הכנסת, לא לשלוח לו.

יואב קיש: טוב.

דוד ביטן: לדבר אתו על העניין הזה.

יואב קיש: נוודא פוזיטיבית.

דוד ביטן: אז לא נצביע בינתיים.

ירדנה מלר-הורוביץ: אפשר הצעה אחת לוועדה כל שבוע?

יואב קיש: יוסי, תגיד מה אתה רוצה.

יוסי יונה: אני רוצה פשוט שתתקיים אנלוגיה מלאה בין הצעה לסדר לבין דיון מהיר לוועדות.

יוסי יונה: שתעמוד לנו האפשרות לערער בפני הנשיאות, והיה והנשיאות מקבלת את הערעור שלנו הרי לראות אותה כהצעה שאושרה.

ישראל אייכלר: ערעור לנשיאות?

ירדנה מלר-הורוביץ: זה לא פורום שאפשר לערער בפניו.

יואב קיש: לא.

יואב קיש: ועדת הכנסת מחליטה.

יואב קיש: אם הערעור מתקבל זה אומר שזה עובר.

ישראל אייכלר: גם אני רוצה להצטרף ליוסי יונה.

ירדנה מלר-הורוביץ: ואז יעברו שני נושאים של ועדה - -

<ארבל אסטרחן: תוך עשרה ימים.

ירדנה מלר-הורוביץ: - - כשהתקנון אומר נושא אחד בשבוע?

<קריאה: - - -

ירדנה מלר-הורוביץ: היום הוועדות לא דנות.

ירדנה מלר-הורוביץ: אתם מסמיכים ועדות משנה, אז אתם אומרים להעביר.

יואב קיש: בהסכמה.

דוד ביטן: עזוב - - -

ירדנה מלר-הורוביץ: דברו, אל תמהרו.

ירדנה מלר-הורוביץ: זה נושא ששווה לדון עליו.

יואב קיש: טוב.

יואב קיש: אמרנו, נדבר עם היושב-ראש.

ירדנה מלר-הורוביץ: בואו נעשה את זה, אבל לא על רגל אחת.

ישראל אייכלר: אני רוצה להביא דוגמה לוועדה.

ישראל אייכלר: היה לי נושא מאוד חשוב לוועדת חוץ וביטחון, הנשיאות לא אישרה לי ואין לי למי לערער.

ישראל אייכלר: אני רוצה שתהיה אפשרות.

יואב קיש: תודה.

יואב קיש: אנחנו נדון בזה בהמשך.

יואב קיש: אני נועל את הישיבה, תודה רבה.

<קריאות: - - -

<ארבל אסטרחן: צריך להגיד כאן, האפשרות להעביר לוועדת משנה, זה יחול גם על הצעות לסדר והצעות - - -

יואב קיש: כן.

יואב קיש: אם עכשיו מסכימים, כן.

ישראל אייכלר: למה לא?

יואב קיש: כן.

יואב קיש: למה לא.

יואב קיש: יוסי, בבקשה.

יוסי יונה: איך אנחנו מקדמים את זה?

יוסי יונה: אתה ואני מדברים עם היושב-ראש?

יואב קיש: אני אדבר עם היושב-ראש על זה.

דוד ביטן: יוסי, לא צריך החלטה, יש כבר.

יואב קיש: אני אדבר עם היושב-ראש, נראה מה דעתו.

<ארבל אסטרחן: אז גם את זה צריך להביא למליאה.

יואב קיש: חברים, אני נועל את הישיבה.

יואב קיש: תודה רבה.